
 讛谞讬讞 注诇讬讛 诪注讜转. 讗驻讬诇讜 讘讞讜诇 讛专讬 讛讜拽爪讛 诇讗讬住讜专 讜讗住讜专 诇讟诇讟诇讛 讜讗驻讬诇讜 谞住转诇拽讜 讛诪注讜转 诪讘注讜讚 讬讜诐 讜诇讗 讚诪讬 诇谞专 砖诇 诪转讻转 讚砖专讬 专讘讬 讬讛讜讚讛 讚讛转诐 讘诇讗 讬讞讚讜: 诇讗 讬讞讚讛 诇诪注讜转. 讗讬谉 注诇讬讛 诪注讜转 讘砖讘转: 诪讜转专 诇讟诇讟诇讛. 讜讗注''讙 讚讛谞讬讞 注诇讬讛 诪注讜转 讘讞讜诇: 讜讛讜讗. 砖谞住转诇拽讜 诪讘注讜讚 讬讜诐. 砖诇讗 讛讬讜 注诇讬讛 讻诇 讘讬谉 讛砖诪砖讜转 讗讘诇 讛讬讜 注诇讬讛 讻诇 讘讬谉 讛砖诪砖讜转 讗讬转拽爪讬 诇讻讜诇讬 讬讜诪讗: 诪讜讻谞讬 砖诇讛. 讙讘讬 砖讬讚讛 转谞谉 讘诪住讻转 讻诇讬诐 讜讛讬讗 注讙诇讛 砖诇 注抓 诪讜拽驻转 诪讞讬爪讜转 诇诪专讻讘 讗谞砖讬诐 讜谞砖讬诐: 诪讜讻谞讬. 讗讜驻谉: 讘讝诪谉 砖讛讬讗 谞砖诪讟转. 讻注讬谉 讗讜驻谞讬 注讙诇讛 砖诇谞讜 砖讗讚诐 讬讻讜诇 诇住诇拽讜 诪谉 讛注讙诇讛: 讗讬谞讜 讞讬讘讜专 诇讛. 讚讞砖讜讘讛 讛讬讗 讻诇讬 诇注爪诪讛 讚讗讬 砖讬讚讛 讘转 拽讘讜诇讬 讟讜诪讗讛 讛讬讗 讻讙讜谉 砖讗讬谞讛 诪讞讝拽转 诪' 住讗讛 讘诇讞 讜谞讟诪讗讛 讛砖讬讚讛 诇讗 谞讟诪讗 讛诪讜讻谞讬 讜讗讬 诇讗讜 讘转 拽讘讜诇讬 讟讜诪讗讛 讛讬讗 讜谞讙注讛 讟讜诪讗讛 讘诪讜讻谞讬 讛诪讜讻谞讬 讟诪讗讛 诇注爪诪讛 讚诇讗 讞砖讬讘讛 诪砖讬讚讛 讜讛讬讗 诪讟诇讟诇讛 诪诇讗讛 讜专讬拽谞讬转 讚讬砖 诇讛 讘讬转 拽讬讘讜诇: 讜讗讬谞讛 谞诪讚讚转 注诪讛. 诇注谞讬谉 讟讜诪讗讛 讻讚驻专讬砖讬转 讚讻诇讬 注抓 讛诪讞讝讬拽 诪' 住讗讛 讘诇讞 砖讛谉 讻讜专讬讬诐 讘讬讘砖 讟讛讜专 讻讚讗诪专讬' 讘讘诪讛 诪讚诇讬拽讬谉 (讚祝 诇讛.) 讚讻诇讬 注抓 讗讬转拽砖 诇砖拽 砖讬讛讗 诪讬讟诇讟诇 诪诇讗 讜专讬拽谉 讜讝讜 讗讬谞讜 诪讬讟诇讟诇 诪诇讗 讜转谞谉 讘诪住讻转 讻诇讬诐 讜诪讬讬转讬谞谉 讘讙诪' 讚诪谞讞讜转 讛砖讬讚讛 讘''讛 讗讜诪专讬诐 谞诪讚讚转 诪讘讞讜抓 讚专讜讗讬谉 讗讜转讛 讻讗讬诇讜 讛讬讗 注讜诪讚转 讘转讜讱 讻诇讬 讙讚讜诇 讜讗诐 诪讞讝讬拽 讗讜转讜 讻诇讬 诪' 住讗讛 讟讛讜专讛 讛砖讬讚讛 讜讗注''驻 砖讛讬讗 讗讬谞讛 诪讞讝拽转 诪' 住讗讛 讚拽住讘专 讗祝 注讜讘讬讛 谞诪讚讚 注诪讛 讜讛诪讜讻谞讬 讗讬谞讜 谞诪讚讚 注诪讛 诇讛砖诇讬诐 讚专讜讗讬谉 讻讗讬诇讜 谞讬讟诇 讛诪讜讻谞讬 讜讗讞''讻 转谞转谉 讛砖讬讚讛 诇转讜讱 讛讻诇讬: 讜讗讬谞讛 诪爪诇转 注诪讛 讘讗讛诇 讛诪转. 讚讗诐 讛砖讬讚讛 诪讞讝拽转 诪' [住讗讛] 讚讗讬谞讛 诪拽讘诇转 讟讜诪讗讛 诪爪诇转 讘讗讛诇 讛诪转 讜讛讜讬 讗讛诇 诇注爪诪讛 讜诇讗 砖谞讻谞住讛 诇讘讬转 砖讛诪转 讘讜 讚讗''讻 讗讬谉 讻讗谉 讛爪诇讛 砖讛专讬 讛讙讙 诪讗讛讬诇 注诇 讛讟讛专讜转 诪诇诪注诇讛 讗诇讗 讻讙讜谉 砖谞讻谞住讛 诇讘讬转 讛拽讘专讜转 讻讚讗诪专讬谞谉 讘注讬专讜讘讬谉 专' 讬讛讜讚讛 讗讜诪专 讗祝 讘讘讛''拽 诪驻谞讬 砖讬讻讜诇 诇讞讜抓 讘砖讬讚讛 转讬讘讛 讜诪讙讚诇 讘驻专拽 讘讻诇 诪注专讘讬谉 讚拽住讘专 讗讛诇 讝专讜拽 讻诇讜诪专 讗讛诇 讛诪讬讟诇讟诇 砖诪讬讛 讗讛诇 讜诪驻住讬拽 讻诇驻讬 讛讟讜诪讗讛 讜讛诪讜讻谞讬 讗诐 讛讜讗 讙讘讜讛 诪讚讜驻谞讬 讛砖讬讚讛 讜讻诇讬诐 [讘讜诇讟讬诐] 诪诇诪注诇讛 诪讚讜驻谞讬 讛砖讬讚讛 讜讙讜讘讛 讛诪讜讻谞讬 诪讙讬谉 注诇讬讛诐 讗讬谞讜 诪爪讬诇谉 讚诪讜讻谞讬 讻诇讬 讛讜讗 诇注爪诪讜 讜诪拽讘诇 讟讜诪讗讛 讜讗讬谞讜 讞讜爪抓 讘驻谞讬 讛讟讜诪讗讛 讜专讘讜转讬 讚讜讞拽讬谉 讜诪驻专砖讬谉 讗讜转讛 讘讗讛诇 讛诪转 诪诪砖 讜讘砖诇 讞专住 讛诪讜拽驻转 爪诪讬讚 驻转讬诇 讜讛专讘讛 转砖讜讘讜转 讬砖 讞讚讗 讚谞诪讚讚转 诇讗 砖讬讬讱 讘砖诇 讞专住 讚诇讗 讗讬转拽砖 诇砖拽 讜讘讬谉 诪讬讟诇讟诇 讜讘讬谉 讗讬谞讜 诪讬讟诇讟诇 讟诪讗 讜注讜讚 讗诐 讛诪讜讻谞讬 诪讜拽祝 爪诪讬讚 驻转讬诇 讬爪讬诇 讘驻谞讬 注爪诪讜 讻诇讬诐 砖讘转讜讻讜 讜注讜讚 讘驻讬专讜砖 谞砖谞讬转 讘诪住讻转 讻诇讬诐 讘讛诇讻讜转 讻诇讬 注抓 讜讛诇讻讜转 讻诇讬 讞专住 谞砖谞讜 诇讘讚谉 讜讛诇讻讜转 讻诇讬 注抓 谞砖谞讜 诇讘讚谉: 讛讛讬讗 专' 砖诪注讜谉 讛讬讗. 讜诪讬讛讜 诪注讜转 诇讗 讞讝讜 诪讬讚讬 讜诪讜讚讛 专讘讬 砖诪注讜谉 讚注讜讚谉 注诇讬讜 讗住讜专: 

转讜住驻讜转



 讜诪讛 谞专 讚诇讛讻讬 注讘讬讚讗 讻讜'. 驻讬' 讘拽讜谞讟专住 讚讚讬讬拽 诪讚拽转谞讬 讗讘诇 诇讗 讬砖谉 诪砖诪注 讚讜拽讗 讬砖谉 讗讘诇 讞讚砖 讗驻讬诇讜 讬讞讚讜 讜拽砖讛 诇专''讬 讚诇诪讗讬 讚诪住讬拽 谞诪讬 诪讟讛 砖讬讞讚讛 讜讛谞讬讞 注诇讬讛 诪注讜转 讻讜' 转拽砖讛 诇讬讛 诪谞专 砖诇 诪转讻转 讚砖专讬 专' 讬讛讜讚讛 讗驻讬诇讜 讬讞讚讜 诇注讬诇 诪讚拽转谞讬 讞讜抓 诪谉 讛谞专 砖讛讚诇讬拽讜 讘讛 讘讗讜转讛 砖讘转 讗讘诇 诇讗 讛讚诇讬拽讜 讘讛 讘讗讜转讛 砖讘转 讗注''驻 砖讬讞讚讛 讜讛讚诇讬拽讜 讘讛 讘讞讜诇 砖专讬 讜谞专讗讛 诇专''讬 讚诇讗 讚讬讬拽 讻诇诇 诪讚拽转谞讬 讗讘诇 诇讗 讬砖谉 讗诇讗 讚讜拽讗 讘谞专 砖诇 讞专住 讛讜讗 讚拽讗诪' 讚诇讛讻讬 注讘讬讚讗 砖转讞诇转 注砖讬讬转讛 讛讬讗 诇讛讚诇拽讛 讜讛讜讬 讻诪讜 讬讞讜讚 砖诪讬讚 砖诪讚诇讬拽讬谉 讘讛 驻注诐 讗讞转 谞诪讗住转 讜讗讬谉 专讗讜讬讛 诇转砖诪讬砖 讗讞专 讜诇讻讱 转讞诇转 注砖讬讬转讛 讗讬谞讛 讗诇讗 诇讛讚诇拽讛 讗注''驻 砖专讗讜讬讛 诇转砖诪讬砖 讗讞专 讘讬谉 注砖讬讬讛 诇讛讚诇拽讛 诪''诪 讗讬谉 注讜砖讬谉 讗讜转讛 诇讻讱 砖讗讬谉 讝讛 讗诇讗 讝诪谉 诪讜注讟 讗讘诇 讘谞专 诪转讻转 讗讬谉 注砖讬讬转讛 诇讛讚诇拽讛 诇讘讚 讚专讗讜讬讛 讻诇 砖注讛 诇转砖诪讬砖 讗讞专: 诇讗 讛谞讬讞 注诇讬讛 诪注讜转 诪讜转专 诇讟诇讟诇讛. 讜讞爪讜爪专讜转 讚讗住专 专' 讬讛讜讚讛 诇注讬诇 (讚祝 诇讜.) 谞专讗讛 诇专''讬 讚讗住专 讗驻讬' 诇讗 转拽注 讘讛 讚讞爪讜爪专讜转 诇讗 讞讝讬讗 讗诇讗 诇转拽讬注讛 讜讗讬谉 诇讞诇拽 讘讬谉 转拽注 诇诇讗 转拽注 讗讘诇 诪讟讛 讜谞专 讞讝讬 诇转砖诪讬砖 讗讞专讬谞讗: 讬砖 注诇讬讛 诪注讜转 讗住讜专 诇讟诇讟诇讛. 注''讻 讘诪谞讬讞 讗讬讬专讬 讚讘砖讻讞 转谞谉 驻专拽 谞讜讟诇 (诇拽诪谉 拽诪讬讘:) 诪谞注专 讛讻专 讜讛谉 谞讜驻诇讜转 讜讘诪谞讬讞 讘砖讘转 讗讬讬专讬 讚讘讛谞讬讞 诪讘注讜讚 讬讜诐 讜讛讬讜 注诇讬讛 讘讬谉 讛砖诪砖讜转 讗驻讬诇讜 讗讬谉 注诇讬讛 诪注讜转 讗住讜专 诇讟诇讟诇讛 讻讚拽讗诪专 讘住讬驻讗 讚诪讬诇转讬讛 讜拽砖讛 讚讗讬讱 讬讻讜诇 诇讛讬讜转 砖诪谞讬讞 诇讚注转 讘砖讘转 讜讬''诇 讻讙讜谉 砖讛谞讬讞 谞讻专讬 讗讜 转讬谞讜拽 诇讚注转 讬砖专讗诇 讜讗''转 讗诪讗讬 诇讗 诪讜讻讞 诪讛讻讗 讘驻' 讗讬谉 爪讚讬谉 (讘讬爪讛 讻讜:) 讚讗讬谉 诪讜拽爪讛 诇讞爪讬 砖讘转 讜讬''诇 讚讗讬讻讗 诇讗讜拽诪讗 讻讙讜谉 砖讛谞讬讞诐 诇讚注转 讬砖专讗诇 讻讚讬 诇讛住讬专诐 讗讞专 砖注讛 讜讛讜讜 讻讙诪专讜 讘讬讚讬 讗讚诐 讜诇诪讗讬 讚驻专讬砖讬转 诇注讬诇 讚讛讗 讚讬砖 诪讜拽爪讛 诇讞爪讬 砖讘转 讛讬讬谞讜 讘讗讬住讜专 讗讻讬诇讛 讜诇讗 讘讟诇讟讜诇 讗''砖: 诪讜讻谞讬 砖诇讛. 驻讬' 讘拽讜谞讟专住 讚讙讘讬 砖讬讚讛 转谞谉 诇讛 讘诪住讻转 讻诇讬诐 (驻讬''讞 诪''讗) 讜讛讬讗 注砖讜讬讛 诇诪专讻讘转 讗谞砖讬诐 讜谞砖讬诐 讜讗讬谉 谞专讗讛 诇专''讬 讚讗讬 讞讝讬讗 诇诪讚专住 诇讗 砖讬讬讱 讘讛 诪讚讬讚讛 讚诇讗 讗讬转拽砖 诇砖拽 讜诇讗 讘注讬谞谉 诪讬讟诇讟诇 诪诇讗 讜专讬拽谉 讻讚诪讜讻讞 讘驻专拽 讗诇讜 诪讜诪讬谉 (讘讻讜专讜讞 诇讞. 讜砖诐) 讚驻专讬讱 讜砖讗讬谉 诇讜 转讜讱 讘讻诇讬 砖讟祝 诪拽讘诇 讟讜诪讗讛 讛讜讗 讜讛讗 讚讜诪讬讗 讚砖拽 讘注讬谞谉 讜诪砖谞讬 讘讛谞讱 讚讞讝讜 诇诪讚专住讜转 诇讻讱 谞专讗讛 讚讗讬谞讛 注砖讜讬讛 讗诇讗 诇讻诇讬诐 讜讛讗 讚讗诪专 诇拽诪谉 讘驻专拽 专讘讬 注拽讬讘讗 (讚祝 住讚. 讜砖诐) 砖诇砖 转讬讘讜转 讛谉 转讬讘讛 砖驻转讞讛 诪爪讚讛 讟诪讗讛 诪讚专住 诪诇诪注诇讛 讟诪讗 诪转 驻讬' 讗讘诇 诪讚专住 诇讗 诇驻讬 砖讗讜诪专讬诐 注诪讜讚 讜谞注砖讛 诪诇讗讻转谞讜 讜讛讘讗讛 讘诪讚讛 讟讛讜专讛 诪讻诇讜诐 驻讬' 砖讬砖 诇讛 诪' 住讗讛 讗讜专''讬 讚爪专讬讱 诇讜诪专 讚诇讗 拽讗讬 讗驻转讞讛 诪爪讚讛 讚讻讬讜谉 讚讞讝讬讗 诇诪讚专住 讗驻讬诇讜 讘讗讛 讘诪讚讛 讟诪讗讛 讻讚驻讬'): 讜讗讬谉 诪爪诇转 注诪讛 讘讗讛诇 讛诪转. 驻讬' 讘拽讜谞讟' 讘讘讬转 讛拽讘专讜转 砖讛讻诇讬诐 注诇 讚讜驻谞讬 讛砖讬讚讛 讜拽砖讛 讚诪讬 讬讘讬讗 讟讜诪讗' 注诇 讛讻诇讬诐 讜诪驻专砖 专讬讘''讗 讚诪讬讬专讬 砖驻讬专 讚拽讬讬诪讗 讛砖讬讚讛 讘讗讛诇 讛诪转 讜诪讜拽驻转 爪诪讬讚 驻转讬诇 讜讗注''讙 讚讻诇讬 注抓 讗讬谞讜 诪爪讬诇 讘爪诪讬讚 驻转讬诇 讛讬讻讗 讚诪拽讘诇 讗专讘注讬诐 住讗讛 诪爪讬诇 讻讬讜谉 讚诇讗 诪拽讘诇 讟讜诪讗讛 讻讚转谞谉 讘诪住讻转 讻诇讬诐 讜讗诇讜 诪爪讬诇讬谉 讘爪诪讬讚 驻转讬诇 讻诇讬 讙诇诇讬诐 讻讜' 讜讻诇讬 注抓 讛讟讛讜专讬诐 讜讗讬谉 爪''诇 讚诪讜讻谞讬 讬砖 诇讜 讘讬转 拽讬讘讜诇 讗诇讗 驻砖讜讟讬 讻诇讬 注抓 讛讜讗 讜讬砖 谞拽讘 讘砖讬讚讛 讘爪讚讛 讜讛讻诇讬诐 讘转讜讱 讛砖讬讚讛 讜讛诪讜讻谞讬 讞讜驻驻转 砖诐 讜诪诪注讟转 讗讜转讜 谞拽讘 注讚 砖讗讬谉 谞砖讗专 驻讜转讞 讟驻讞 讜拽讗诪专 讻讬讜谉 讚谞砖诪讟转 讗讬谞讜 诪诪注讟 讚讚讜拽讗 讻讬 诪讘讟诇讜 砖诐 诪诪注讟 讘讞诇讜谉 讻讚诪讜讻讞 讘诇讗 讬讞驻讜专 (讘''讘 讻: 讜砖诐) 讚驻专讬讱 讗讛讗 讚拽转谞讬 讚讻诇讬 讞专住 诪诪注讟 讘讞诇讜谉 讛讗 拽讞讝讬 诇讬讛 驻讬' 讜诇讗 诪讘讟诇 讛转诐 讜讛讬讻讬 诪诪注讟 讜诪砖谞讬 讚诪讟讜谞祝 讜诪讬讬专讬 砖讗讬谞讜 住讜转诐 讻诇 讛谞拽讘 讚讗诐 住讜转诐 讻诇 讛谞拽讘 讗驻讬' 讗讬谞讜 诪讘讟诇讜 砖诐 住讜转诐 讻讚讗诪专 讘驻' 讘转专讗 (讚祝 拽谞讝.) 讘讬诪讬 讗讘讗 砖讗讜诇 讘谉 讘讟谞讬转 驻拽拽讜 讗转 讛诪讗讜专 讘讟驻讬讞 讜讛转诐 诇讗 讘讟诇讜讛讜 砖讗诐 讘讬讟诇讜讛讜 讘砖讘转 讛讬讛 讞讬讬讘 诪砖讜诐 讘讜谞讛 讚讛讗 诪讜住讬驻讬诐 注诇 讛讘谞讬谉 讗诇讗 讜讚讗讬 讘诇讗 讘讬讟讜诇 讗讬讬专讬 讜讗驻''讛 住讜转诐 讜讘讻诇讬 注抓 讗诪专讬谞谉 谞诪讬 讘驻' 讘转专讗 讚诪讙讬诇讛 (讚祝 讻讜:) 讛讛讬讗 讘讬 讻谞讬砖转讗 讚专讜诪讗讬 讚讛讜转 驻转讬讞讛 诇讛讛讜讗 讗谞讚专讜谞讗 讚讛讜讜 诪讞转讬 讘讛 诪讬转讬 讘注讜 讻讛谞讬 诇诪讬讝诇 诇爪诇讜讬讬 讛转诐 讗诪专讜 诇讬讛 诇专讘讗 讗诪专 诇讛讜 讝讬诇讜 讚诇讜 转讬讘讜转讛 讜讗讜转讘讜讛讜 讗讘讘讗 讚讛''诇 讻诇讬 注抓 讛注砖讜讬 诇谞讞转 讜诪住转诪讗 诇讗 讛讬讜 诪讘讟诇讬谉 讗讜转讜 砖诐 砖讛专讬 住''转 诪谞讬讞讬谉 讘转讜讻讜 讜诪讬讛讜 转讘谉 讜讙专讜讙专讜转 讗讬谉 诇讛诐 讚讬谉 讻诇讬诐 讚讗驻讬' 住讜转诪讬谉 讻诇 讛讞诇讜谉 爪专讬讻讬谉 讘讬讟讜诇 讻讚诪讜讻讞 讘驻专拽 诇讗 讬讞驻讜专 (讘''讘 讬讟:) 讜诇专''转 讗讬谉 谞专讗讛 诇驻专砖 讚诪讜讻谞讬 讛讜讬 讗讜驻谉 讚讗讬谉 讚专讱 诇讛谞讬讞 诪注讜转 注诇 讛讗讜驻谉 讚拽转谞讬 讜讗讬谉 讙讜专专讬谉 讗讜转讛 讘砖讘转 讘讝诪谉 砖讬砖 注诇讬讛 诪注讜转 讜诪驻专砖 讚诪讜讻谞讬 讛讬讬谞讜 讻谉 砖诇 砖讬讚讛 讻诪讜 讗转 讛讻讬讜专 讜讗转 讻谞讜 (砖诪讜转 诇) 讜讻诪讜 诪讻讜谞讜转 讘诪诇讻讬诐 (讗 讝) 驻讬' 讘住讬住 砖讛砖讬讚讛 诪讜谞讞转 注诇讬讜 讜讬砖 讘砖讬讚讛 谞拽讘 诪转讞转讬讛 讻谞讙讚 讛诪讜讻谞讬 讜讛讬讗 讘讘讛''拽 讜讛讟讜诪讗讛 谞讻谞住转 讚专讱 谞拽讘 讘砖讬讚讛 讜讗讬谉 讛诪讜讻谞讬 诪爪诇转 讻讬讜谉 砖讛讬讗 谞砖诪讟转 讜讗讬谉 诪讘讟诇讬谉 讗讜转讛 砖诐 讜诪讬讬专讬 谞诪讬 砖讗讬谉 住讜转诪转 讻诇 讛谞拽讘 讗诇讗 诪诪注讟转 讗讜转讜 诪驻讜转讞 讟驻讞 讻讚驻讬' 诇注讬诇 讜爪''诇 讚诪讬讬专讬 砖讗讬谉 讛讟讜诪讗讛 讻谞讙讚 讛谞拽讘 讚讻砖讛讟讜诪讗讛 谞讙讚 讛谞拽讘 讗驻讬诇讜 讗讬谉 讘讜 驻讜转讞 讟驻讞 讘讜拽注转 讜注讜诇讛 讻讚讗诪专 讘驻''拽 讚住讜讻讛 (讚祝 讬讞. 讜砖诐) 讗专讜讘讛 讘讘讬转 讜讗讬谉 讘讛 驻讜转讞 讟驻讞 讟讜诪讗讛 讻谞讙讚 讗专讜讘讛 讻诇 讛讘讬转 讟讛讜专 诇驻讬 砖讘讜拽注转 讜注讜诇讛 讜讻谉 讘诪住讻转 讗讛诇讜转 讜诪讬讬转讬 诇讛 讘讛注讜专 讜讛专讜讟讘 (讞讜诇讬谉 拽讻讛:) 讞讘讬诇讬 讛诪讟讛 讜住专讬讙讬 讞诇讜谞讜转 讻讜' 驻讬专住谉 注诇 讛诪转 讘讗讜讬专 讛谞讜讙注 讻谞讙讚 讛谞拽讘 讟诪讗 砖诇讗 讻谞讙讚 讛谞拽讘 讟讛讜专 讜讛转诐 讗讬谉 讘谞拽讘讬诐 驻讜转讞 讟驻讞 讚拽转谞讬 专讬砖讗 讚诪驻住讬拽 讘讬谉 讘讬转 诇注诇讬讬讛: 讗讬谉 讙讜专专讬谉 讗讜转讛 讘砖讘转 讘讝诪谉 砖讬砖 注诇讬讛 诪注讜转. 诪驻专砖 专''讬 讚讻砖讛讬讗 谞砖诪讟转 讛讬讗 讻诇讬 讘驻谞讬 注爪诪讛 讗讘诇 讻砖讗讬谞讛 谞砖诪讟转 诪讜转专 诇讙讜专专讛 讗注''驻 砖讬砖 注诇讬讛 诪注讜转 讚讻讬讜谉 砖讗讬谞诐 注''讙 讛砖讬讚讛 砖讛讬讗 注讬拽专 讛讻诇讬 砖专讬: 讛讗 讗讬谉 注诇讬讛 诪注讜转 砖专讬讗 讗注''讙 讚讛讜讜 注诇讬讛 讻诇 讘讬谉 讛砖诪砖讜转. 拽砖讛 诇专砖讘''讗 讚诪讗讬 驻专讬讱 诇讜拽诪讗 讘砖讻讞 讜诇讛讻讬 讗讬谉 注诇讬讛 诪注讜转 讗注''讙 讚讛讜讜 注诇讬讛 讻诇 讘讬谉 讛砖诪砖讜转 砖专讬讗 讻讚讗诪专 讘驻专拽 谞讜讟诇 (诇拽诪谉 拽讬讘:) 讜讘讝诪谉 砖讬砖 注诇讬讛 诪注讜转 讗住讜专 诇讙讜专专讛 讗驻讬' 讘砖讻讞 砖讛讜讗 讟诇讟讜诇 讙诪讜专 讜拽诪''诇 讚讘讗讬谞讛 谞砖诪讟转 砖专讬 诇讙讜专专讛 讟诇讟讜诇 讙诪讜专 讜诪转专抓 讚注''讻 讘诪谞讬讞 讗讬讬专讬 讚讛讗 讗讬谉 讙讜专专讬谉 讗讜转讛 诪砖诪注 讗驻讬' 诇爪讜专讱 诪拽讜诪讛 讜讗讬 讘砖讻讞 讛讗 讗诪专讬' 讘驻专拽 谞讜讟诇 (讙''讝 砖诐) 诇讗 砖谞讜 讗诇讗 诇爪讜专讱 讙讜驻讜 讗讘诇 诇爪讜专讱 诪拽讜诪讜 诪讟诇讟诇讜 讜注讜讚谉 注诇讬讜 (讜诪讬讛讜 诪讟讛 砖讬讞讚讛 讜讛谞讬讞 注诇讬讛 诪注讜转 讗讬讻讗 诇诪讬诪专 讚诪讜讚讛 专''砖 讚诪讚拽驻讬讚 注诇讬讛 诪讬讞讚 诇讛 诪拽讜诐 讻讚讗诪专讬' 讘专讬砖 讻诇 讛讻诇讬诐 (砖诐 拽讻讙. 讜砖诐) 讛讻诇 诪讜讚讬诐 讻讬讜谉 讚拽驻讬讚 注诇讬讛 诪讬讞讚 诇讛 诪拽讜诐 讜驻专''转 讚讛讻诇 诪讜讚讬诐 讗驻讬' 专''砖 讜讛讗 讚驻专讬讱 诇注讬诇 诪谞专 讛讬讬谞讜 诪砖讜诐 砖讗讬谉 诇讞诇拽 讘讬谉 诪讟讛 诇砖讗专 讚讘专讬诐 讗诇讗 讻砖讛谞讬讞 注诇讬讛 诪注讜转 讜诇驻''讝 诇讗 拽砖讛 诇注讬诇 讗驻讬' 讛拽讜谞讟专住 砖驻讬' 讚讚讬讬拽 诪讚拽转谞讬 讗讘诇 诇讗 讬砖谉): 

专讘 谞住讬诐 讙讗讜谉

讝讛讘 讘讗讛 拽谞讬诐 讗讬谞讛 讘讗讛 讝讛讘 讗讬谞讛 讘讗讛 拽谞讬诐 讛砖讬讘讜 讛讛讜讗 驻诪讜讟 诪讬转拽专讬 讜讛驻诪讜讟 砖讛讝讻讬专 专' 讝讬专讗 讘砖诪讜注讛 讝讜 谞讞砖转 讛讬讗 讜讞讚砖 讜讗讬谞讜 谞诪讗住 讜讗诐 讛讚诇讬拽讜 注诇讬讜 谞专 讘讗讜转讜 砖讘转 讛专讬 讛讜讗 诪讜拽爪讛 诪讞诪转 讗讬住讜专 讜诇驻讬 砖讛讜讗 诪谞讜拽讛 诪诇讻诇讜讱 诇讗 讛讜讬 诪讜拽爪讛 诪讞诪转 诪讬讗讜住 讜注诇 讚注转 专' 诪讗讬专 砖讛讬讛 诪转讬专 讟诇讟讜诇 讛驻诪讜讟 讗诐 诇讗 讛讚诇讬拽讜 注诇讬讜 讘讗讜转讛 砖讘转 讝讛 讛驻诪讜讟 讗注"驻 砖讛讜讗 讻讞讚砖 砖讗讬谞讜 谞诪讗住 讗住讜专 诇讟诇讟诇讜 诇驻讬 砖谞讛讬讛 诪讜拽爪讛 诪讞诪转 讗讬住讜专讜 诪驻谞讬 讛谞专 砖讛讚诇讬拽讜 注诇讬讜 讘讗讜转讜 讬讜诐 讜注诇 讚注转 专' 讬讛讜讚讛 砖讛讬讛 讗讜住专 讟诇讟讜诇 谞专 [谞专 讬砖谉] (讞讚砖) [砖诇 讞专砖] 讛专讬 讛驻诪讜讟 诪讜转专 诇讟诇讟诇讜 诇驻讬 砖谞专讗讛 谞专 讞讚砖 讜讗讬谞讜 诪讗讜住 讜诇驻讬讻讱 讘讗讛 讛拽讜砖讬讗 诪讬讚讬 诇诪讬诪专讗 讚专' 讬讛讜讚讛 诪讜拽爪讛 诪讞诪转 诪讬讗讜住 讗讬转 诇讬讛 诪讜拽爪讛 诪讞诪转 讗讬住讜专讜 诇讬转 诇讬讛 讜讛转谞讬讗 讜讘讙诪' 讚讘谞讬 诪注专讘 讙专住讬 诪注砖讛 讛讬讛 讜讟讬诇讟诇讜 驻诪讜讟 诪转讞转 讛谞专 讘砖讘转 诪讛 讗谞谉 拽讬讬诪讬谉 讗讬 讻专' 诪讗讬专 讗驻讬诇讜 驻诪讜讟 讬讛讗 讗住讜专 讻诪讜 砖讗诪专 讻诇 讛谞专讜转 诪讟诇讟诇讬谉 讞讜抓 诪谉 讛谞专 砖讛讚诇讬拽讜 讘讛 讘讗讜转讛 砖讘转 讜讝讛 讛驻诪讜讟 讛讚诇讬拽讜 讘讜 讘讗讜转讛 砖讘转 讜讛专讬 讛讜讗 诇专' 诪讗讬专 讗住讜专 讜讗讬 讻专"砖 讗驻讬诇讜 谞专 注爪诪讜 讬讛讗 诪讜转专 讜讻诇 砖讻谉 讛驻诪讜讟 砖讬讛讗 诪讜转专 讜讗讬谉 讗谞讜 爪专讬讻讬诐 诇讛讜讚讬注谞讜 讝讛 讛讛讬转专 讘驻诪讜讟 注诇 讚注转 专' 砖诪注讜谉 砖讛讬讛 住讜讘专 谞专 注爪诪讜 诪讜转专 诇讟诇讟诇讜 讜讻"砖 驻诪讜讟 诪转讞转讬讜 讗诇讗 讻谉 讗谞谉 讻专' 讬讛讜讚讛 讚专' 讬讛讜讚讛 讗讜诪专 谞专 诪讗讜住 驻诪讜讟 讗讬谞讜 诪讗讜住 讜讝讛 住讬讜注 讛驻讬专讜砖 砖驻讬专砖谞讜 讗讘诇 讘讗专转讬 讝讛 讛讟注诐 讻讬 专讗讬转讬 诪讬 砖驻讬专砖 讗讜转讜 讘讟注诐 讗讞专 讜住讘专 砖专' 砖诪注讜谉 砖讛讜讗 诪转讬专 讘谞专 讗讜住专 讘驻诪讜讟 讜诇讚讘专讬讛诐 讘转诇诪讜讚 讗专抓 讬砖专讗诇 讗讜 讻专' 砖诪注讜谉 讗驻讬诇讜 谞专 注爪诪讜 讬讛讗 诪讜转专 谞转讘讗专 讻讘专 砖专' 砖诪注讜谉 诪转讬专 讛谞专 注爪诪讜 讜讻"砖 讛驻诪讜讟:






专讘讬谞讜 讞谞谞讗诇

讜讗住讬拽谞' 讛讻讬 诇讚讘专讬 讛讻诇 驻诪讜讟 砖讛讜讗 诪谞讜专讛 砖讗讬谉 诇讛 讗诇讗 拽谞讛 讗讞讚 讜讗讬谉 注诇 专讗砖讛 讗诇讗 讻祝 讗讞转 讛讚诇讬拽讜 注诇讬讜 讘讗讜转讛 砖讘转 讚讘专讬 讛讻诇 (讗讞讚) [讗住讜专]. 诇讗 讛讚诇讬拽讜 注诇讬讜 讚讘专讬 讛讻诇 诪讜转专. 讛讗 讚讗诪专 专讘 诪讟讛 砖讬讬讞讚讛 诇诪注讜转 讜讛谞讬讞 注诇讬讛 诪注讜转 讜讛讬讜 注诇讬讛 讛诪注讜转 讻诇 讘讬谉 讛砖诪砖讜转. 讗注"驻 砖谞讟诇讜 讛诪注讜转 注讻砖讬讜 讜讗讬谞诐 讘诪讟讛 讗住讜专 诇讟诇讟诇讛. 讗住讬拽谞讗 讚专讘 讻专' 讬讛讜讚讛 讗诪专讛 诇砖诪注转讬讛. 诪转讬讘 专' 讗诇讬注讝专 讛讗 讚转谞谉 讘讻诇讬诐 驻' 讬"讞 诪讜讻谞讬 砖诇讛 讘讝诪谉 砖讛讬讗 谞砖诪讟转 讗讬谞讛 讞讘讜专 讜讗讬谞讛 谞诪讚诇转 注诪讛 讜讗讬谞讛 谞爪诇转 讘讗讛诇 讛诪转. 驻讬' (讻讗谉) [讻谉] 砖诇 砖讬讚讛 讘讝诪谉 砖讛讬讗 谞砖诪讟转 讗讬谞讛 讻诪讜 讛砖讬讚讛 讜讗讬谞讛 谞砖诇驻转 注诪讛 讜诇讗 谞爪诇转 注诪讛 诪驻谞讬 砖讛砖讬讚讛 讻诇讬 讜讝讜 讗讬谞讛 讻诇讬 诪讻诇诇讗 诇驻讬讻讱 讗诪专讜 讗讬谉 讙讜专专讬谉 讗讜转讛 讘砖讘转.





专诪讘"谉

讜诪讛 谞专 讚诇讛讻讬 注讘讬讚讗 讻讬 诇讗 讗讚诇讬拽 讘讛讜 砖专讬. 驻讬' 专砖"讬 讝"诇 讚诇讗 诪讬转住专 讘讛讝诪谞讛 诪讚诇讗 拽转谞讬 讗讘诇 诇讗 讗转 讛诪讬讜讞讚 诇讻讱 讜拽"诇 讚讬诇诪讗 讛讬讗 讙讜驻讛 拽讗 诪砖诪注 诇谉 讚讬砖谉 讗祝 注诇 驻讬 砖诇讗 讬讞讚讜 讗住讜专 讚诪讜拽爪讛 诪讞诪转 诪讬讗讜住 讛讜讗 讜讗住讜专 (讚讘谞专) [讚讛讗 谞专] 砖诇 诪转讻转 砖专讬 专"讬 讗驻讬' 讬砖谉 讜驻专砖"讬 讘砖诇讗 讬讬讞讚讜 砖讗诇讜 讬讬讞讚讜 诇讻讱 讗祝 注诇 驻讬 砖讗讬谉 讘讜 诪讬讗讜住 讗住讜专 讚讛讜"诇 诪讟讛 砖讬讬讞讚讜讛讜 讜讛谞讬讞 注诇讬' 讚讗住讜专讛 讗诐 讻谉 砖诇 讞专住 讬砖谉 讚讗住专讬' 诇讬讛 诪讞诪转 诪讬讗讜住, 注"讻 讘砖诇讗 讬讬讞讚讜 讛讜讗. 讜讘转讜住' 专讗讬转讬 砖诪驻专砖讬诐, 讚谞专 砖诇 讞专住 注砖讜讬 诇讛讚诇讬拽 讘讛 讘讻诇 讬讜诐 讗讘诇 谞专 砖诇 诪转讻转 讗讬谞讜 注砖讜讬 诇讛讚诇讬拽 讘讛 讗诇讗 诇驻注诪讬诐 诇驻讬讻讱 讗祝 注诇 驻讬 砖讛讚诇讬拽讜 注诇讬讜 诪讟诇讟诇讬谉 讗讜转谉 讗诇讗 讗诐 讻谉 讛讚诇讬拽讜 讗讜转讛 讘讗讜转讛 砖讘转 讜诇讗 讚诪讬 诇诪讟讛 砖讬讬讞讚讛 诇诪注讜转 砖讗诐 讛谞讬讞 讘讛 讗住讜专 诇讟诇讟诇 诪驻谞讬 砖讛讬讗 注砖讜讬 诇讛谞讬讞 讘讛 诪注讜转 讻诇 砖注讛 讜讚诪讬 讻诪讬 砖讛谞讬讞讜 诪注讜转 砖诐 讘砖讘转 诪砖讗"讻 讘谞专 砖诇 诪转讻转 砖讗讬谉 诪讚诇讬拽讬谉 讘讛 讗诇讗 诇驻注诪讬诐 讗祝 注诇 驻讬 砖讛讜讗 诪讬讜讞讚 诇讻讱. 讜讗祝 讝讛 拽"诇 讚诪"诪 砖诇 讞专住 诪讬讜讞讚 讛讜讗 诇讻讱 讜讬砖谉 讘诇讗 诪讬讗讜住 (诪讬转住专) [诇讬转住专]. 讜诇"谞, 砖诪讟讛 砖讬讬讞讚讛 诇诪注讜转 诇讗讜 诪砖讜诐 诪讜拽爪讛 诪讞诪转 讗讬住讜专 谞讗住专讛 讚讛讗 讻诇讬诐 砖诪诇讗讻转谉 诇讗讬住讜专 诪讜转专讬谉 讘讬谉 诇爪讜专讱 讙讜驻谉 讘讬谉 诇爪讜专讱 诪拽讜诪谉 讗诇讗 诪转讜讱 砖讗讚诐 诪拽爪讛 讚注转讜 诪讛谉 诪讬砖讜讘讛 砖诇讛 讜讗讬谉 讗讚诐 诪砖谞讛 讗讜转讛 诇砖讜诐 转砖诪讬砖 讗讞专 讘讟诇 转讜专转 讻诇讬 诪诪谞讛 讜讝讜 讛讬讗 讛拽爪讗讛 砖诇讛 讜诇讚注转 专"讬 讗转诪专 讚讜诪讬讗 讚拽谞讛 砖诇 转专谞讙讜诇讬诐 诇拽诪谉 讘砖诪注转讬谉 讜拽讗诪专 专讘 诪注讬拽专讗 专"讬 讗讜住专讛 讗诇诪讗 诇注谞讬谉 诪讜拽爪讛 讛讝诪谞讛 讻诪注砖讛 讜讻诇 砖讗诇讜 注砖讛 讘讛 诪注砖讛 谞讗住专讛 讘诪讜拽爪讛 诪讞砖讘转讜 讗讜住专转讜. 讜诇讛讻讬 讗拽砖讬', 讗诐 讻谉 谞专 砖诇 讞专住 讞讚砖 讻讬讜谉 讚讬砖谉 诪讜拽爪讛 诪讞诪转 诪讬讗讜住 讛讜讗 讛讝诪谞讛 砖诇讜 转讞砖讘 讻诪注砖讛 讚讻诇 谞专 诪讬讜讞讚 讜注砖讜讬 诇讛讚诇拽' 讛讜讗 讜诪注转讛 讛讜讗 诪住诇拽 讚注转讜 诪诪谞讜 讜讗讬谉 讚注转讜 注诇讬讜 诇砖讜诐 转砖诪讬砖 讗讞专 讻讬讜谉 讚讗讬谞讜 专讗讜讬 诇转砖诪讬砖 讗讞专 注诐 转砖诪讬砖讜 讛诪讬讜讞讚 诇讜 讻诪讟讛 讜讚讞讬' 诇讛 讚讘注讬' 讘诪讟讛 注讚 砖讬讬讞讚谞讛 讜讬注砖讛 诪注砖讛 讜转讘讟诇 诪诪砖 诪转讜专转 讻诇讬 诪注转讛 谞专 砖诇 诪转讻转 讬砖谉 诪讜转专 讗驻讬' 诪讬讜讞讚 讚讛讗 讞讝讬 诇讻诪讛 诪讬诇讬 讜砖诇 讞专住 诪讬讗讜住讜 讗讜住专讜 讻讱 谞专讗讛 诇讬, 讜讚讘专 谞讻讜谉 讛讜讗:





诪讜讻谞讬. 驻专砖"讬 讝"诇 讚讙讘讬 砖讬讚讛 转谞谉 讘诪住' 讻诇讬诐 讜讛讬讗 注讙诇讛 砖诇 注抓 诪讜拽驻转 诪讞讬爪讜转 诇诪专讻讘 讜驻讬' 诪讜讻谞讬 讗讜驻谉 讗讬谉 讞讬讘讜专 诇讛 讚讞砖讜讘 讻谞讬 诇注爪诪讛 讜讗诐 谞讟诪讗转 讛砖讬讚讛 讻讙讜谉 砖讗讬谞讛 诪讞讝拽转 诪' 住讗讛 讚讘转 拽讘讜谞讬 讟讜诪讗讛 讛讜讗 诇讗 谞讟诪讗转 讛诪讜讻谞讬 讜讗诐 谞讟诪讗转 讛诪讜讻谞讬 诇讗 谞讟诪讗转 讛砖讬讚讛. 讜讗讬谉 讚讘专讬讜 讛诇诇讜 谞讻讜谞讬诐, 讚讗"讻 诪讜讻谞讬 驻砖讜讟讬 讻诇讬 注抓 讛讜讗 讜讗讬谞讛 诪拽讘诇转 讟讜诪讗讛 诇注爪诪讛 讜注讜讚 砖讗讬谉 讗讜驻谉 注砖讜讬 诇讛谞讬讞 注诇讬讜 诪注讜转 讜诇讗 专讗讜讬 诇讻讱. 讜注讜讚 讛拽砖讜 注诇讬讜 讘转讜住' 砖讗诐 讛砖讬讚讛 注砖讜讬 诇诪专讻讘 讗谞砖讬诐 讻诪讜 砖讗诪专 诇诪讛 谞诪讚讚转 砖讛专讬 讻诇 讛专讗讜讬 诇诪讚专住 讟诪讗 讗注"驻 砖讛讜讗 诪讞讝讬拽 诪' 住讗讛 讘诇讞 砖讛诐 讻讜专讬讬诐 讘讬讘砖 讜诇讗 讙诪专讬' 诪砖拽 讚讛谞讱 讞讝讜 诇诪讚专住讜转 讻讚讗诪专讬' 讘诪住' 讘讻讜专讜转 讘驻' 讗诇讜 诪讜诪讬谉 讜讻谉 驻专砖"讬 讝"诇 注爪诪讜 讘驻' 讘诪讛 讗砖讛 砖诇讗 讛讜讝讻专讛 讟讛专转 驻砖讜讟讬 讻诇讬 注抓 讗诇讗 诇讟讜诪讗转 诪讙注 讜讗讜讛诇 诪砖讜诐 讚讗讬转拽砖 诇砖拽 讜讛讗 谞诪讬 诪砖讜诐 讛拽讬砖讗 讚砖拽 讛讜讗 讚讘注讬' 诪讟诇讟诇 诪诇讗 讜专讬拽谉 讜讻讬讜谉 砖讟诪讗讛 诪讚专住 诪讟诪讗 讟诪讗 诪转 讜注讜讚 讚讻讬讜谉 砖诪拽讘诇转 砖讜诐 讟讜诪讗讛 讗讬谞讛 诪爪诇转 讘讗讛诇 讻讚讗讬' 讘驻专拽 讗专"注 诇拽诪谉. 讜讻谉 诪讛 砖驻讬' 讘讗讬谞讛 诪爪诇转 注诪讛 讘讗讛诇 讛诪转 讻讙讜谉 砖讙讜讘讛 讛诪讜讻谞讬 诪讙讬谉 注诇 讛讻诇讬诐 砖诇诪注诇讛 诪讚驻谞讬 讛砖讬讚讛 讜讗讬谉 诪爪诇转 诪砖讜诐 砖讛诪讜讻谞讬 讻诇讬 诇注爪诪讜 讜诪拽讘诇 讟讜诪讗讛 讗注"驻 砖讛砖讬讚讛 讙讚讜诇讛 讻"讝 讗讬谞讜 诪讞讜讜专 砖讛专讬 讛诪讜讻谞讬 专讗讜讬' 诇讛爪讬诇 讘注爪诪讛 诇驻讬 砖讛讜讗 驻砖讜讟讬 讻诇讬 注抓 讜讗讬谞讛 诪拽讘诇转 讟讜诪讗讛. 讜专"讞 讝"诇 驻讬' 诪诇砖讜谉 讗转 讛讻讬讜专 讜讗转 讻谞讜 讜讻转讬讘 讜讗转 讛诪讻讜谞讜转 讜转"讬 讘住讬住讬讬讗 讜讻讱 驻讬专讜砖讛 砖讻谞讬 拽讬讘讜诇 讛讜讗 讗讬谞讛 讞讬讘讜专 诇讛 诇驻讬讻讱 讗讬谞讛 诪拽讘诇转 讟讜诪讗讛 注诪讛 讜讗讬谉 诪爪诇转 注诪讛 讘讗讛诇 讛诪转 驻讬' 讘砖讛讬讜 砖谞讬讛诐 讘讘讬转 砖讛诪转 讘转讜讻讜 讜讗注"驻 砖讙讙 讛讗讜讛诇 诪讗讛讬诇 注诇 讛讻诇 诪讛 砖讘转讜讱 讛砖讬讚讛 讟讛讜专 诇驻讬 砖讛砖讬讚讛 诪讻讜住讛 诪诇诪注诇'. 讜讛讻讬 诪砖诪注 讘诪住' 谞讝讬专 讚讗诪专讬' 讛谞讻谞住 诇讗专抓 讛注诪讬诐 讘砖讬讚讛 转讬讘讛 讜诪讙讚诇 讟讛讜专 讚诇讗 讙讝专讬' 砖诪讗 讬讜爪讬讗 讗转 专讗砖讜 诇驻讬 砖讛讜讗 诪讻讜住讛 诪诇诪注诇' 讘拽专讜谉 讗讜 讘住驻讬谞' 讟诪讗 诪砖讜诐 砖诪讗 讬讜爪讬讗 讗转 专讗砖讜 砖讛谉 诪讙讜诇讬谉 讛诇讻讱 砖讬讚讛 讙讚讜诇讛 砖讗讬谞' 诪拽讘诇转 讟讜诪讗讛 讛讬讗 注爪诪讛 讜讚讗讬 诪爪诇转 注诇 讻诇讬诐 砖讘转讜讻讛 讗驻讬' 讘转讜讱 讗讛诇 砖诇 诪转 讗讘诇 诪讜讻谞讬 讘讝诪谉 砖讛讬讗 谞砖诪讟转 讗讬谞讛 诪爪诇转 砖讗诐 讛讬转讛 讛砖讬讚讛 谞拽讜讘讛 诇诪讟讛 讘驻讜转讞 讟驻讞 讜诪讜讻谞讬 住讜转诐 讛谞拽讘 讗讜 诪诪注讟讜 诪驻讜转讞 讟驻讞 讟诪讗讬谉 诇驻讬 砖讛诪讜讻谞讬 诪拽讘诇 讟讜诪讗讛 讜讗讬谞讜 讞讜爪抓 讜讗诐 讗讬谞讛 谞砖诪讟转 砖讗讬谞讛 注砖讜讬' 诇讬谞讟诇 诪砖诐 诇注讜诇诐 诪爪诇转 诇驻讬 砖讛讬讗 讟讛讜专讛 注诪讛. 讜讬"诪 讘讬谉 讟诪讗讛 讘讬谉 讟讛讜专讛 谞砖诪讟转 讜注砖讜讬' 诇讬谞讟诇 诪砖诐 讗讬谞讛 诪爪诇转 讚讛讜"诇 讻驻转讜讞 讜讗讬谞讜 诪诪注讟 讘砖讬注讜专讜 讟讜诪讗讛 讜讗讬 拽"诇 讛讗 讚讗诪专讬' 讘驻' 诇讗 讬讞驻讜专 讜讞讘讬讜转 讙讜驻讛 转讬讞讜抓 讜讗注"驻 砖讛谉 注转讬讚讬谉 谞讬谞讟诇 诪砖诐 砖"讛 砖讛讜讗 住讜转诐 讻诇 讛谞拽讘 讗讘诇 讛讻讗 讘住讜转诐 诪拽爪转 讛谞拽讘 讗讬谞讜 诪诪注讟 讜诪讬讬专讬 砖讗讬谉 讛讟讜诪讗讛 讻谞讙讚 诪讛 砖谞砖讗专 诪谉 讛谞拽讘 (讗谞) 讻谞讙讚 讛住转讜诐 讗讜 讘砖讗专 讛砖讬讚讛 砖讗诐 讛讬讛 讛讟讜诪讗讛 讻谞讙讚 讛谞拽讘 诪诪砖 讗注"驻 砖讗讬谉 砖诐 驻讜转讞 讟驻讞 讟诪讗. 讜讗讬讻讗 讚诪驻专砖讬 诇讛 讗驻讬' 讘住讜转诐 讻诇 讛谞拽讘 砖讗讬谉 讚讘专 讛注转讬讚 诇讬谞讟诇 讞讜爪抓 讘驻谞讬 讛讟讜诪讗讛 诇注讜诇诐 讜讛转诐 讘砖讘讟诇讛 诇讞讘讬讜转 讜讗注"讙 讚讗诪专讬' 讘诪住' 诪讙讬诇讛 诇讬砖拽诇讜讛 诇转讬讘讜转讗 讜诇谞讞讛 讛转诐 讜讛讜"诇 讻诇讬 讛注砖讜讬 诇谞讞转 讜讞讜爪抓 诇驻谞讬 讛讟讜诪讗讛 砖"讛 砖诪转讜讱 砖讛讜讗 注砖讜讬 诇谞讞转 讻诪讬 砖讗讬谞讜 谞砖诪讟 讚诪讬 砖讛专讬 讗讬谞讜 诪讟诇讟诇 诪诇讗 讜专讬拽谉 讜讛专讬 砖诪讜 诪讜讻讬讞 注诇讬讜 砖诇驻讬讻讱 拽专讗讜讛讜 讻诇讬 讛注砖讜讬 诇谞讞转 讜讗诇讜 住讘专讜转讬讛谉 讜砖诐 讘诪拽讜诪讛 讗驻专砖 诪讛 砖讞讚砖讜 讘讜 讛爪专驻转讬诐 讝"诇 讘转讜住' 讘住"讚. 讜讝讛 讛驻讬' 砖讻转讘谞讜 讘诪讜讻谞讬 讛讜讗 讛谞讻讜谉 讜讚专讱 讗专抓 诇讛谞讬讞 诪注讜转 注诇讬讜. 讜拽"诇 讗诪转谞讬' 讘讝诪谉 砖讗讬谞' 谞砖诪讟转 讙讜专专讬谉 讗讜转讛 讜讗注"驻 砖讗讬谞讛 谞砖诪讟转 讙讜专专讬谉 讗讜转讛 讜讗注"驻 砖讬砖 注诇讬讜 诪注讜转 讜讛专讬 谞注砖讛 讘住讬住 诇讚讘专 讛讗住讜专. 讜讘砖诐 讛"专 讗驻专讬诐 讝"诇 讗诪专讜 诪砖讻讞转 诇讛 讘砖讬砖 驻讬专讜转 讘砖讬讚讛 讗讜 讘讙讚讬诐 砖住转诪讗 讻讱 讛讜讗 讜诪注讜转 讘诪讜讻谞讬 讜讘讝诪谉 砖讗讬谞讛 谞砖诪讟转 讛"诇 讻诇讬 讗' 讜诪讜转专 诇讙讜专专讛 讻讚转谞谉 谞讜讟诇 讗讚诐 讻诇讻诇讛 砖诇 驻讬专讜转 讜讛讗讘谉 讘转讜讻讛 讜讬驻讛 驻讬'. 讜专讘讜转讬谞讜 讛爪专驻转讬诐 讝"诇 诪驻专砖讬诐 讘转讜住' 讚讘讝诪谉 砖讛讬讗 谞砖诪讟转 谞注砖讬转 诪讜讻谞讬 砖讛讜讗 讻诇讬 讘驻谞讬 注爪诪讜 讘住讬住 诇讚讘专 讛讗住讜专 讗讘诇 讘讝诪谉 砖讗讬谞讛 谞砖诪讟转 讻讜讜谉 砖讛砖讬讚讛 注讬拽专 讛讻诇 诪讜转专:





讜讗注"讙 讚讛讜讛 注诇讛 讻诇 讘讛砖"诪, 讜拽"诇 讜诇讬诪讗 诇讬讛 诪转谞讬' 讘砖讜讻讞 讜讘讝诪谉 砖讬砖 注诇讬讜 诪注讜转 讗住讜专 谞驻诇讜 诪讜转专 讜讗祝 注诇 讙讘 讚讛讜讬 注诇讬' 讘讛"砖 讜讛讻讬 讗讬转讗 诇拽诪谉 讘驻' 谞讜讟诇 讜诇"拽 讚讗讬 讘砖讜讻讞 讛讗 讗诪专讬' 讛转诐 诇"砖 讗诇讗 诇爪讜专讱 讙讜驻谉 讗讘诇 诇爪讜专讱 诪拽讜诪讜 诪讟诇讟诇讬谉 讜注讜讚谉 注诇讬讜 讜讗驻讬' 诇爪讜专讱 讙讜驻讜 谞诪讬 讘砖讗讬 讗驻砖专 诇讜 诪讟诇讟诇谉 讜注讜讚谉 注诇讬讜 讜讛讻讬 诪讜讻讞讗 砖诪注转讗 讛转诐 讜讛讻讗 拽转谞讬 讗讬谉 讙讜专专讬谉 讗讜转讛 讘砖讘转 讚诪砖诪注 讻诇诇 讻诇诇 诇讗:





专砖讘"讗

讜诪讛 谞专 讚诇讛讻讬 注讘讬讚讗 讻讬 诇讗 讗讚诇讬拽 讘讛 砖专讬 诇讟诇讟诇讛. 驻讬专砖 专砖"讬 讝"诇: 诪讚拽转谞讬 讗讘诇 诇讗 讬砖谉 讜诇讗  拽转谞讬 讗讘诇 诇讗 讗转 讛诪讬讜讞讚 诇讻讱 讗诇诪讗 诇讗 诪讬转住专 讘讛讝诪谞讛 讗诇讗 讘讛讚诇拽讛, 讜讘诇讬砖谞讗 讘转专讗 讚讗讜拽讬诪谞讗 讘砖讛谞讬讞 注诇讬讜 诪注讜转, 驻讬专砖 讜诇讗 讚诪讬 诇谞专 砖诇 诪转讻转 砖讗诐 诇讗 讛讚诇讬拽讜 讘讜 讘讗讜转讜 砖讘转 诪讜转专 讜讻讚转谞讬讗 讻诇 讛谞专讜转 砖诇 诪转讻转 诪讟诇讟诇讬谉 讗讜转谉 讞讜抓 诪谉 讛谞专 砖讛讚诇讬拽讜 讘讜 讘讗讜转讛 砖讘转 诪砖讜诐 讚讛讛讜讗 讘砖诇讗 讬讞讚讜. 讜讗讬讻讗 讚拽砖讬讗 诇讬讛 讗诐 讻谉 诪讗讬 拽讗 讚讬讬拽 讘诇讬砖谞讗 拽诪讗 诪讚拽转谞讬 讗讘诇 诇讗 讬砖谉 讚讚讜拽讗 讬砖谉 讗讘诇 讘讛讝诪谞讛 诇讗, 讚讚诇诪讗 讛讜讗 讛讚讬谉 诇讛讝诪谞讛 讜讛讻讗 专讘讜转讗 拽讗诪专 讗讘诇 诇讗 讬砖谉 讗祝 注诇 驻讬 砖诇讗 讛讝诪讬谞讜 诪砖讜诐 讚讛讜讛 诇讬讛 诪讜拽爪讛 诪讞诪转 诪讬讗讜住 诪讛 砖讗讬谉 讻谉 讘砖诇 诪转讻转.
注诇 讻谉 驻讬专砖讜 讘转讜住' 讚谞专 砖诇 诪转讻转 讗祝 注诇 驻讬 砖讬讞讚讜 诇讻讱 诪讜转专 诇讟诇讟诇讜 讗诐 诇讗 讛讚诇讬拽讜 注诇讬讜 讘讗讜转讛 砖讘转, 诪驻谞讬 砖讗讬谉 诪讚诇讬拽讬谉 讘讜 讗诇讗 诇驻注诪讬诐, 讜讛诇讻讱 讚讜拽讗 讛讚诇讬拽讜 讘讜 讘讗讜转讛 砖讘转 讛讗 诇讗 讛讚诇讬拽讜 讘讜 讘讗讜转讛 讛砖讘转 砖专讬 砖讛专讬 诇讗 谞注砖讛 讘砖讘转 讝讜 讘住讬住 诇讚讘专 讗讬住讜专, 讜诇讗 讚诪讬讗 诇诪讟讛 砖讬讞讚讛 诇诪注讜转 诪驻谞讬 砖讛讬讗 注砖讜讬讛 诇讛谞讬讞 注诇讬讛 诪注讜转 讘讻诇 砖注讛 讜诇驻讬讻讱 讛专讬 讛讬讗 讻讗讬诇讜 讛谞讬讞讜 砖诐 诪注讜转 讘砖讘转, 讜讛讜讗 讛讚讬谉 诇谞专 砖诇 讞专住 砖讗祝 讛讜讗 诪讚诇讬拽讬谉 讘讜 转诪讬讚 讜诪砖讜诐 讛讻讬 讬砖谉 讗住讜专 讜诇注讜诇诐 讛专讬 讛讜讗 讻讘住讬住 诇讚讘专 讛讗讬住讜专.
讜讗诐 转讗诪专 讗诐 讻谉 诪讗讬 讟注诪讗 讗住专讬谞谉 诇谞专 砖诇 讞专住 讬砖谉 诪砖讜诐 诪讜拽爪讛 诪讞诪转 诪讬讗讜住, 讗驻讬诇讜 讘诇讗 诪讬讗讜住 谞诪讬 诇讬转住专 讻讬讜谉 讚诪讬讜讞讚 讛讜讗 诇讗讬住讜专 讚讜诪讬讗 讚诪讟讛. 谞专讗讛 诇讬 诪砖讜诐 讚注讬拽专讗 讚诪讬诇转讗 诪砖讜诐 诪讬讗讜住讜 讛讜讗, 讚诪砖讜诐 砖讛讜讗 谞诪讗住 讘讛讚诇拽转讜 讜讗讬谞讜 专讗讜讬 诇诪诇讗讻讛 讗讞专转 讗讚诐 诪讚诇讬拽 讘讜 讘讻诇 砖注讛, 讗讘诇 砖诇 诪转讻转 砖讗讬谞讜 诪讗讜住 讗讚诐 讞住 注诇讬讜 讜讗讬谞讜 诪讚诇讬拽 讘讜 讘讻诇 砖注讛.
讜诪讬讛讜 诇注谞讬谉 注讬拽专 拽讜砖讬讗 讛专讗砖讜谞讛 谞专讗讛 诇讜诪专 讚讗讬谞讛 拽讜砖讬讗, 讚讛讗 诪讚拽转谞讬 诪讟诇讟诇讬谉 谞专 讞讚砖 讗讘诇 诇讗 讬砖谉 讜诇讗 拽转谞讬 讗讬谉 诪讟诇讟诇讬谉 谞专 讬砖谉 讗讘诇 诪讟诇讟诇讬谉 讗转 讛讞讚砖 谞专讗讛 讚注讬拽专 诪砖讜诐 砖专讬讜转讗 讚谞专 讞讚砖 讛讜讗 讚讗转讗, 讜讻讬讜谉 讚诇讗 转谞讗 讗讬住讜专讗 讗诇讗 讘讬砖谉 砖诪注 诪讬谞讛 讚讻诇 讞讚砖 诪讜转专 讜讗驻讬诇讜 诪讬讜讞讚 诇讻讱 诪讚诇讗 拽转谞讬 讗讘诇 诇讗 讗转 讛诪讬讜讞讚 诇讻讱, 讻讚讘专讬 专砖"讬 讝"诇.
讜诪讬讛讜 讘谞专 砖诇 诪转讻转 谞专讗讬谉 讚讘专讬 讛转讜住驻讜转 讚讗驻讬诇讜 讬讞讚讜 讜讛讚诇讬拽 讘讜 诇砖讘转 讗讞专转 诪讜转专, 砖讛专讬 驻诪讜讟 讜讚讗讬 诇讻讱 讛讜讗 注砖讜讬 讜讻讬讜谉 砖讛讚诇讬拽 注诇讬讜 诇讻讱 讛讜讗 诪讬讞讚讜, 讜讗驻讬诇讜 讛讻讬 讗诐 诇讗 讛讚诇讬拽讜 注诇讬讜 讘讗讜转讛 砖讘转 诇讻讜诇讬 注诇诪讗 砖专讬.



讗诇讗 讗讬 讗讬转诪专 讛讻讬 讗讬转诪专 讗诪专 专讘 讬讛讜讚讛 讗诪专 专讘 诪讟讛 砖讬讞讚讛 诇诪注讜转. 拽砖讬讗 诇讬 讚讛讜讛 诇讬讛 诇诪讬诪专 讛讻讬 讗讬转诪专 讗诪专 专讘 讛讜谞讗 诪讟讛 砖讬讞讚讛 诇诪注讜转 讜讻讜', 讚讛讗 诪讬诪专讗 讚讗转讬谞谉 注诇讛 专讘 讛讜谞讗 讛讜讗 讚讗诪专讛 讜诇讗 专讘 讬讛讜讚讛 讜讻讚讬 讗诪专讛 讜诇讗 诪砖诪讬讛 讚专讘. 讜谞专讗讛 诇讬 讚讛讗 讚专讘 讬讛讜讚讛 讗诪专 专讘 讬讚讬注讗 诇讛讜 讚讗讬转诪专 讛讻讬谉, 讜诪砖讜诐 讚专讘 讛讜谞讗 讜专讘 讬讛讜讚讛 转专讜讜讬讬讛讜 转诇诪讬讚讬 讚专讘 讛讜讜 讗诪专讬谞谉 讚讛讗 讚专讘 讛讜谞讗 讚专讘 讛讬讗, 讜讛讻讬 拽讗诪专讬谞谉 讗诇讗 讗讬 讗讬转诪专 讚专讘 讛讜谞讗 讛讻讬 讗讬转诪专 讻讚讗诪专 专讘 讬讛讜讚讛 诪砖诪讬讛 讚专讘 讜转专讜讜讬讬讛讜 诪讬谞讬讛 讚专讘 砖诪讬注讗 诇讛讜.



诪讜讻谞讬 砖诇讛 讘讝诪谉 砖讛讬讗 谞砖诪讟转 讗讬谉 讞讘讜专 诇讛 讜讻讜'. 驻讬专砖 专砖"讬 讝"诇: 讚讙讘讬 砖讬讚讛 转谞谉 诇讛 讘诪住讻转 讻诇讬诐 (驻讬"讞 诪"讘) 讜讛讬讗 注讙诇讛 砖诇 注抓 诪讜拽驻转 诪讞讬爪讜转 诇诪专讻讘 讗谞砖讬诐, 讜驻讬' 诪讜讻谞讬 讗讜驻谉, 讜驻讬' 讗讬谞讛 诪爪诇转 注诪讛 讘讗讛诇 讛诪转 讻讙讜谉 砖讙讜讘讛 讛诪讜讻谞讬 诪讙讬谉 注诇 讛讻诇讬诐 砖注诇 讚驻谞讬 讛砖讬讚讛 讜讗讬谉 诪爪诇转 诪驻谞讬 砖讛诪讜讻谞讬 讻诇讬 诇注爪诪讜 讜诪拽讘诇 讟讜诪讗讛. 讜讛拽砖讜 注诇讬讜 讘转讜住' 讟讜讘讗, 讞讚讗 砖讗诐 诪讜讻谞讬 讛讜讗 讛讗讜驻谉 诇讗 讛讬讛 诇讜 诇讜诪专 诪讜讻谞讬 讘诇砖讜谉 讬讞讬讚 讗诇讗 讘诇砖讜谉 专讘讬诐, 砖讗讬谉 注讙诇讛 讛讜诇讻转 讘讗讜驻谉 讗讞讚. 讜注讜讚 砖讗讬谉 讛讗讜驻谉 注砖讜讬 诇讛谞讬讞 注诇讬讜 诪注讜转. 讜注讜讚 讻讬 诪讛 砖驻讬专砖 砖讗诐 讛讬讜 讻诇讬诐 注诇 讚驻谞讬 讛砖讬讚讛 讗讬谉 讛讗讜驻谉 诪讙讬谉 注诇讬讛诐, 讗讬谞讜 诪讞讜讜专, 砖讗注"驻 砖讛诪讜讻谞讬 讻诇讬 诇注爪诪讜 讛讜讛 诇讬讛 驻砖讜讟讬 讻诇讬 注抓 讜讗讬谞讜 诪拽讘诇 讟讜诪讗讛 讜讻诇 砖讗讬谞讜 诪拽讘诇 讟讜诪讗讛 讞讜爪抓 讘驻谞讬 讛讟讜诪讗讛. 讜注讜讚 讻讬 诪讛 砖驻讬专砖 讙诐 讻谉 砖讛砖讬讚讛 注砖讜讬讛 诇诪专讻讘 讗谞砖讬诐, 讗讬谞讜 诪讞讜讜专, 讚讗诐 讻谉 诇诪讛 谞诪讚讚转 砖讛专讬 讻诇 讛专讗讜讬 诇诪讚专住 讟诪讗 讗祝 注诇 驻讬 砖讛讜讗 诪讞讝讬拽 讬讜转专 诪讗专讘注讬诐 住讗讛, 讚诇讗 讙诪专讬谞谉 诪砖拽 讘讻诇讬诐 讛注砖讜讬谉 诇诪讚专住讗讜转 讜讻讚讗讬转讗 讘讘讻讜专讜转 讘驻专拽 讗诇讜 诪讜诪讬谉 (诇讞, 讗), 讜讻讬讜谉 讚诪讟诪讗 诪讚专住 诪讟诪讗 讟讜诪讗转 诪转. 讜注讜讚 砖讻诇 砖讛讜讗 诪拽讘诇 砖讜诐 讟讜诪讗讛 讗讬谞讜 诪爪讬诇 讘讗讛诇 讛诪转.
讗诇讗 讛驻讬专讜砖 讛诪讞讜讜专 讻诪讜 砖驻讬专砖讜 专"讞 讜专"转 讝"诇, 砖讛诪讜讻谞讬 讛讜讗 讘住讬住 砖讛砖讬讚讛 讬讜砖讘转 注诇讬讜 诪诇砖讜谉 讗转 讻谞讜  (注讬讬谉 砖诪讜转 诇, 讻讞) 讻谉 砖诇 讝讛讘 (注讬讬谉 讬讜诪讗 诇讝, 讘), 讜讛砖讬讚讛 讛讝讜 注砖讜讬讛 诇砖诪讜专 讘转讜讻讛 讻诇讬诐 讗讜 驻讬专讜转 讜诪讻讜住讛 讛讬讗 诪诇诪注诇讛, 讜诇驻讬讻讱 讘讝诪谉 砖讛讬讗 讙讚讜诇讛 讗讬谞讛 诪拽讘诇转 讟讜诪讗讛 砖讛讜拽砖 诇砖拽, 讜讗诐 讛砖讬讚讛 谞拽讜讘讛 讻谞讙讚 讚驻谞讬 讛诪讜讻谞讬 讘讝诪谉 砖讗讬谞讛 谞砖诪讟转 讛讜讛 诇讬讛 讻诇讬 讗讞讚 讜讗讬谉 讛诪讜讻谞讬 诪拽讘诇 讟讜诪讗讛 讜诇驻讬讻讱 讞讜爪抓 讘驻谞讬 讛讟讜诪讗讛, 讗讘诇 讘讝诪谉 砖讛讬讗 谞砖诪讟转 讛讜讛 诇讬讛 讻诇讬 讘驻谞讬 注爪诪讜 讜诪讟诇讟诇 讛讜讗 诪诇讗 讜专讬拽谉 讜诇驻讬讻讱 讗讬谞讜 讞讜爪抓 讘驻谞讬 讛讟讜诪讗讛.



讜讗讬谉 讙讜专专讬谉 讗讜转讛 [讘砖讘转] 讘讝诪谉 砖讬砖 注诇讬讛 诪注讜转. 讜讗诐 转讗诪专 讘讝诪谉 砖讬砖 注诇讬讛 诪注讜转 讗祝 注诇 驻讬 砖讗讬谞讛 谞砖诪讟转 诪诪谞讜 诪驻谞讬 诪讛 讙讜专专讬谉 讗讜转讛. 转讬专抓 专讘谞讜 讗驻专讬诐 讝"诇 讘砖讬砖 讘砖讬讚讛 驻讬专讜转 讗讜 讻诇讬诐, 讜讛诇讻讱 讘砖讗讬谞讛 谞砖诪讟转 讛讜讛 诇讬讛 讛讻诇 讻诇讬 讗讞讚 讜谞注砖讛 讘住讬住 诇讚讘专 讛讗住讜专 讜诇讚讘专 讛诪讜转专 讜诪讜转专 诇讙讜专专讛, 讜讻讚转谞谉 (诇拽诪谉 砖讘转 拽诪讗, 讘) 谞讜讟诇 讗讚诐 讻诇讻诇讛 诪诇讗讛 驻讬专讜转 讜讛讗讘谉 讘转讜讻讛 讜讘转讜住' 驻讬专砖讜 讚讘讝诪谉 砖讛讬讗 谞砖诪讟转 讗讬谞讜 讘讟诇 诇讙讘讬 讛砖讬讚讛, 讜讻讬讜谉 砖谞注砖讛 讘住讬住 诇讚讘专 讛讗住讜专 讗住讜专 诇讙讜专专讛, 讗讘诇 讘讝诪谉 砖讗讬谞讛 谞砖诪讟转 讛专讬 讛讜讗 讘讟诇 诇讙讘讬 讛砖讬讚讛, 讜讗祝 注诇 驻讬 砖谞注砖讛 讛讜讗 讘住讬住 诇讚讘专 讛讗住讜专 诇讗 讞砖讘讬谞谉 讛砖讬讚讛 诇讘住讬住 诇讜 诪驻谞讬 砖讛诪讜讻谞讬 讟驻诇讛 诇砖讬讚讛.



讛讗 讗讬谉 注诇讬讛 诪注讜转 砖专讬讗 讗注"讙 讚讛讜讜 注诇讬讛 讻诇 讘讬谉 讛砖诪砖讜转. 讜讗诐 转讗诪专 诪讗讬 拽讜砖讬讗, 讚诇诪讗 讘砖讜讻讞, 讚讻诇 讝诪谉 砖讛讜讗 注诇讬讛 讗住讜专 诇讟诇讟诇讛 讟诇讟讜诇 讙诪讜专 讗讘诇 讗诐 谞讟诇讜 诪讜转专 诇讟诇讟诇讛 讻讚讗讬转讗 讘驻专拽 谞讜讟诇 (诇拽诪谉 砖讘转 拽诪讘, 讘) 讙讘讬 诪注讜转 砖注诇 讛讻专. 转讬专爪讜 讘转讜住' 讚讗讬谉 讙讜专专讬谉 讗讜转讛 讘讝诪谉 砖讬砖 注诇讬讛 诪注讜转 诪砖诪注 诇讛讜 讚讗讬谉 讙讜专专讬谉 讗讜转讛 讻诇诇 讜讗驻讬诇讜 诇爪讜专讱 讙讜驻讛 讜诇爪讜专讱 诪拽讜诪讛, 讜讛诇讻讱 注诇 讻专讞讬谉 诇讗 诪讬讬专讬 讘砖讜讻讞 讗诇讗 讘诪谞讬讞, 讚讗讬 讘砖讜讻讞 讗驻讬诇讜 讘注讜讚谉 注诇讬讜 诪讜转专 诇爪讜专讱 诪拽讜诪讜, 讻讚讗诪专讬谞谉 讛转诐 诇讗 砖谞讜 讗诇讗 诇爪讜专讱 讙讜驻讜 讗讘诇 诇爪讜专讱 诪拽讜诪讜 诪讟诇讟诇谉 讜注讜讚谉 注诇讬讜.



讛讗 诪谞讬 专讘讬 砖诪注讜谉 讛讬讗. 讜讗诐 转讗诪专 讜讛讗 诪讜讚讛 专讘讬 砖诪注讜谉 讘讻讜住 讜拽注专讛 讜注砖砖讬转. 讜讬砖 诇讜诪专 讚讛讻讗 谞诪讬 讚注转讜 注诇讬讛 讜诪爪驻讛 讗讬诪转讬 讬驻诇讜 讗讜 讬谞讟诇讜 讛诪注讜转 诪注诇讬讛, 讜讛讜讛 诇讬讛 讚讜诪讬讗 讚谞专 拽讟谉.





讛诪讗讬专讬

诪讟讛 砖讬砖 注诇讬讛 诪注讜转 讗住讜专 诇讟诇讟诇讛 砖讛专讬 讛讬讗 谞注砖讬转 讘住讬住 诇讚讘专 讛讗住讜专 讗讬谉 注诇讬讛 诪注讜转 诪讜转专 诇讟诇讟诇讛 讗注"驻 砖讛讬讗 诪讬讜讞讚转 诇讻讱 讜砖讛讜讗 诪谞讬讞 注诇讬讛 讘讞讜诇 转诪讬讚 讜讛讜讗 砖诇讗 讛讬讜 砖诐 讘讬谉 讛砖诪砖讜转 砖讻诇 砖讛讜拽爪讛 讘讬谉 讛砖诪砖讜转 讗祝 诪讞诪转 讗讬住讜专 住讜驻专讬诐 讛讜拽爪讛 诇讻诇 讛讬讜诐:



讻砖诐 砖讘讬讗专谞讜 讘诪讜拽爪讛 诪讞诪转 讗讬住讜专 砖讗讬谉 讛诇讻讛 讻专' 砖诪注讜谉 讜诇讗 注讜讚 讗诇讗 砖讗祝 讛讜讗 诪讜讚讛 讘专讜讘 诪讜拽爪讬诐 砖讘讜 讻讱 讛讚讬谉 讘诪讜拽爪讛 诪讞诪转 讞住专讜谉 讻讬住 讻诪讜 砖讬转讘讗专 讘驻' 讻诇 讛讻诇讬诐 拽讻"讙 讘' 讘砖诪讜注转 讛诪住专 讜讬转讚 砖诇 诪讞专讬砖讛 诇讗 讛拽诇讜 讗诇讗 讘诪讜拽爪讛 诪讞诪转 诪讬讗讜住 讜讘诪讜拽爪讛 诪讞诪转 讛讻谞讛 讞讜抓 诪讙专讜讙专讜转 讜爪诪讜拽讬诐 讻诪讜 砖讬转讘讗专:



讛砖讬讚讛 讜讛转讬讘讛 讜讛诪讙讚诇 讜砖讗专 讛讻诇讬诐 讛讙讚讜诇讬诐 讻诇 砖诪讞讝讬拽讬诐 讗专讘注讬诐 住讗讛 讘诇讞 讗讬谉 诪拽讘诇讬谉 讟讜诪讗讛 砖讻诇 讻诇讬 砖讗讬谞讜 注砖讜讬 诇讛讟诇讟诇 诪诇讗 讜专讬拽谉 讗讬谞讜 诪拽讘诇 讟讜诪讗讛 讜讻讘专 讬讚注转 砖讻诇 讻诇讬 砖讬砖 讘砖讘讜专讜 讗诪讛 注诇 讗诪讛 讘专讜诐 砖诇砖 讛讜讗 诪讞讝讬拽 讗专讘注讬诐 住讗讛 讘诇讞 讜驻讬专砖讜 讘住讚专 拽讚砖讬诐 砖讻砖诪讜讚讚讬谉 讗转 讛讻诇讬 诪讜讚讚讬谉 讗讜转讜 诪讘讞讜抓 砖讗诐 讛讬讛 诪砖驻转讜 诇砖驻转讜 讻砖讬注讜专 讝讛 讗注"驻 砖讗讬谉 转讜讻讜 讻砖讬注讜专 讝讛 讟讛讜专 砖专讜讗讬谉 讗讜转讜 讻讗诇讜 讛讜讗 讘转讜讱 讻诇讬 讗讞专 讜讻诇 砖讞诇诇 讛讻诇讬 讛讗讞专 诪讞讝讬拽 讗专讘注讬诐 住讗讛 讗祝 讝讛 讟讛讜专 讛讬讛 讘爪讚 讛砖讬讚讛 讻诇讬 拽讟谉 砖讻讱 讛讬讛 讚专讻诐 讘砖讬讚讛 讝讜 砖讛讬讗 注讙诇讛 砖诇 注抓 诪讜拽驻转 讘诪讞讬爪讜转 砖诪砖讬诪讬诐 讗讜转讜 注讙讜诇 讘爪讚讛 诇讗讬讝讛 转砖诪讬砖 讘讝诪谉 砖讛讜讗 谞砖诪讟 诪诪谞讛 专"诇 砖讗讬谞讜 诪讞讜讘专 诇讛 讗讬谞讜 谞诪讚讚 注诪讛 诇讛砖诇讬诐 讛讞讝拽转 讗专讘注讬诐 住讗讛 讻讚讬 诇讟讛专讜 讗诇讗 专讜讗讬谉 讗讜转讜 讻讗诇讜 讛讜讗 谞讬讟诇 讜讛砖讗专 谞诪讚讚 诇讗专讘注讬诐 住讗讛 讜讻谉 讗讬谞讜 讞讘讜专 诇讛 砖讗诐 谞讙注讛 讟讜诪讗讛 讘诪讜讻谞讬 讗讬谞讜 谞讞砖讘 讻砖讬讚讛 注爪诪讛 讗诇讗 讟诪讗 诇注爪诪讜 讜讗诐 讛砖讬讚讛 讘转 拽讬讘讜诇 讟讜诪讗讛 讻讙讜谉 砖讗讬谞讛 诪讞讝拽转 讗专讘注讬诐 住讗讛 讜谞讙注讛 讟讜诪讗讛 讘砖讬讚讛 诇讗 谞讟诪讗 讛诪讜讻谞讬 讜讗讬谞讛 诪爪诇转 注诪讛 讘讗讛诇 讛诪转 讜讛讜讗 砖讻诇 砖讗讬谉 讛砖讬讚讛 诪拽讘诇转 讟讜诪讗讛 讛专讬 讛讬讗 讗讛诇 诇注爪诪讜 讜诪爪诇转 讻诇讬诐 砖讘转讜讻讛 讘讗讛诇 讛诪转 讗诐 讛讜讗 诪讻讜住讛 讜讗讬谉 讛诪讜讻谞讬 讘讚讬谉 讝讛 讗注"驻 砖讛讜讗 诪讻讜住讛 砖讗诐 讗讬谞讛 诪讻讜住讛 讛专讬 讙讙 讛讘讬转 诪讗讛讬诇 注诇 诪讛 砖讘转讜讻讛 讜讗诐 讗转讛 专讜爪讛 诇驻专砖讛 讘诪讙讜诇讛 讻住转诐 讻诇 讛砖讬讟讜转 讗转讛 诪驻专砖讛 讘讘讬转 讛拽讘专讜转 砖讗讬谉 注诇讬讜 讙讙 讜诇讚注转 讛讗讜诪专 讗讛诇 讝专讜拽 砖诪讬讛 讗讛诇 讜讗讬谉 诇驻专砖讛 讘砖诇 讞专住 讜讘诪讜拽驻转 爪诪讬讚 驻转讬诇 砖讗祝 讛诪讜讻谞讬 讻谉 讗诐 讛讜讗 诪讜拽祝 讜注讜讚 砖住转诐 砖讬讚讛 砖诇 注抓 讛讬讗 讜讻谉 讛讬讗 砖谞讜讬讛 讘诪拽讜诪讛 注诐 讻诇讬 注抓 讜讗诐 讛讬讜 诪注讜转 讘讗讜转讛 讛诪讜讻谞讬 讘讬谉 讛砖诪砖讜转 讗讬谉 讙讜专专讬谉 讗讜转讛 讘砖讘转 砖讻讘专 讛讜拽爪讛 讘讬谉 讛砖诪砖讜转 讜讗诐 讗讬谞讛 谞砖诪讟转 讛专讬 讛讬讗 讻注讙诇讛 注爪诪讛 诇注谞讬谉 讞讬讘讜专 讜诪讚讬讚讛 讜讛爪诇讛 讜讗驻讬' 诪诇讗讛 诪注讜转 诪讬讟诇讟诇转 注诐 讛砖讬讚讛 讗讙讘 讻诇讬诐 讗讜 驻讬专讜转 砖讘转讜讻讛 讻诪讜 砖讗诪专讜 诪讟诇讟诇讬诐 转专讜诪讛 讟诪讗讛 注诐 讛讟讛讜专讛 讜注诐 讛讞讜诇讬谉 讜讻谉 谞讜讟诇 讗讚诐 讻诇讻诇讛 讜讛讗讘谉 讘转讜讻讛:





转讜住驻讜转 专讬"讚

诪讟讛 砖讬讬讞讚讛 诇诪注讜转 讜讛谞讬讞 注诇讬' 诪注讜转 讗住讜专 诇讟诇讟诇讛 驻讬' 讗讘诇 驻诪讜讟 讻诇 讝诪谉 砖诇讗 讛讚诇讬拽讜 讘讜 讘讗讜转讛 砖讘转 诪讜转专 讜讗注"驻 砖讛讚诇讬拽讜 注诇讬讜 讘讞讜诇. 诪驻谞讬 砖讻讬讜谉 讚诇讗 诪讗讬住 诇讗 诪讬讞讚 诇讬' 诇谞专 讘诇讞讜讚 讗诇讗 讙诐 诇砖讗专 转砖诪讬砖讬谉:





讻注讬谉 砖诪谉 砖讘谞专 拽讗诪讬谞讗 讛讜讗讬诇 讜讛讜拽爪讛 诇诪爪讜转讜. 讛谞讛 诪讬讻谉 诪讜讻讬讞 讚谞专 砖讘转 讛讜讬 诪爪讜讛 讜讗驻"讛 讗讬 讻讘讛 砖专讬 诇讬' 诪砖诪注 讗"讻 讙诐 讘谞专 讞谞讜讻讛 谞诪讬 讗注"驻 砖讛讜拽爪讛 诇诪爪讜转讜 讗诐 讻讘专 诪讜转专 诇讬讛谞讜转 诪诪谞讜. 讜诪讬讻谉 转砖讜讘讛 诇专讘讬' 讗讞讗讬 讙讗讜谉 砖讻转讘 讚谞专 讞谞讜讻讛 砖讻讘讛 注讜砖讛 诇讜 诪讚讜专讛 讜砖讜专驻讜 讘驻"注 砖讻讬讜谉 砖讛讜拽爪讛 诇诪爪讜转讜 讗住讜专 诇讛砖转诪砖 诪诪谞讜 讚诪讗讬 讗讜诇诪讬' 讚谞专 讞谞讜讻讛 诪谞专 砖讘转 讘讜讚讗讬 讻诇 砖诪谞转 讬诪讬 讞谞讜讻讛 讛诪讜转专 讛讜讗 讗住讜专. 诪驻谞讬 讟注诐 讛谞专讜转 砖讛讜拽爪讜 诇讻诇 砖诪谞转 讬诪讬 讞谞讜讻讛 讜讗住讜专 诇讛砖转诪砖 讘讛谉 讻诇 砖诪谞讛 讚讜诪讬讗 讚讗转专讜讙 砖讛拽爪讛讜 诇讻诇 砖讘注转 讬诪讬诐 讜讛讬诇讻讱 讛砖讜讜谉 讛谞讜转专 讘讛谉 讗讬谉 诇讛转讬专讜 讚讗讚注转讗 讚讛讻讬 砖诐 讗讜转讜 砖讬讚诇讬拽 讘讜 讻诇 讬诪讬 讞谞讜讻讛 讜讗诐 讬砖讗专 讘讬诇 专讗砖讜谉 诪讚诇讬拽讜 讘诇讬诇 砖谞讬 讗讘 讛诇讬诇讛 讛讗讞专讜谉 诇讗 讛拽爪讛 诇讗讗 诪讛 砖专讗讜讬 诇讛讚诇拽讬 讗讘诇 讛谞讜转专 诇讗讞专 砖讻讘讛 诪讜专转 讘讛谞讗讛 讻诪讜 砖诪讜转专 谞专 砖讘转 诇专"砖 讜讗诇 讻诪讜 砖讻转讘转讬 讘讛诇讻讛 讬' 讚住驻专 讛诇拽讟:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗讬谉 注诇讬讛 诪注讜转 讘砖讘转 诪讜转专 诇讟诇讟诇 讚讗祝 注诇 讙讘 讚讛谞讬讞 注诇讬讛 诪注讜转 讘讞讜诇 注讻"诇 专讘讜转讗 讟驻讬 讛"诪 诇诪谞拽讟 讚讗驻讬' 讗诐 讛讬讛 诪讜谞讞 讘砖讘转 讗诐 讗讬谉 注诇讬讛 注转讛 诪讜转专 诇讟诇讟诇讛 讚讛讗 诇讗 拽驻讬讚 讘住讬驻讗 讗诇讗 砖诇讗 讛讬讛 注诇讬讛 讘讬谉 讛砖诪砖讜转 讜讻谉 谞专讗讛 诇驻专砖 诪讚讘专讬 讛转讜住' 诪诪讛 砖讛拽砖讜 讗诪讗讬 诇讗 诪讜讻讞 诪讛讻讗 讚讗讬谉 诪讜拽爪讛 诇讞爪讬 砖讘转 讻讜' 讜讛讬讬谞讜 诪诪讗讬 讚砖专讬 讘讗讬谉 注诇讬讛 诪注讜转 注转讛 讗驻讬' 讗诐 讛讬讛 讻讘专 诪讜谞讞 讛讬讜诐 讘砖讘转 诪讚诇讗 拽驻讬讚 讗诇讗 讗讘讬谉 讛砖诪砖讜转 讜讗驻砖专 讚谞拽讟 讛谞讬讞 注诇讬讛 讘讞讜诇 讚讘砖讘转 讗讬讱 讬谞讬讞 注诇讬讛 诇讚注转 讻诪讜 砖讛拽砖讜 讛转讜住' 讜讚讜"拽:


转讜住驻讜转 讘讚"讛 讬砖 注诇讬讛 讻讜' 讚讘砖讻讞 转谞谉 驻' 谞讜讟诇 诪谞注专 讛讻专 讜讛谉 谞讜驻诇讜转 讻讜' 注讻"诇 讚诇讬讻讗 诇诪讬诪专 讚讗讬讬专讬 讘讟诇讟讜诇 讙诪讜专 讚讗住讜专 讗驻讬诇讜 讘砖讜讻讞 讜讻诪讜 砖讛拽砖讜 讛转讜住' 诇拽诪谉 讘讛讱 讚诪讜讻谞讬 讚讟诇讟讜诇 讙诪讜专 驻砖讬讟讗 讚讗住讜专 讜讛转诐 讘诪转谞讬转讬谉 讚诪讜讻谞讬 讗讬讻讗 诇诪讬诪专 讚诪砖讜诐 住讬驻讗 讚讗讬谞讛 谞砖诪讟转 拽转谞讬 诇讛 讚砖专讬 讗驻讬诇讜 讟诇讟讜诇 讙诪讜专 讻诪"砖 讛转讜住' 诇拽诪谉 诪砖讗"讻 讛住讬驻讗 讚讛讻讗 讚讗讬谉 注诇讬讛 诪注讜转 讚诇讗 砖讬讬讱 讘讬讛 讟诇讟讜诇 讙诪讜专 讗诇讗 讟诇讟讜诇 讛诪讟讛 讜讛"谞 爪"诇 讘讬砖 注诇讬讛 诪注讜转 讚讗住讜专 讚讗讬讬专讬 讘讟诇讟讜诇 讛诪讟讛 注诇 讬讚讬 砖诪谞注专 讛讻专 讜讚讜"拽:


讘讗"讚 讻讙讜谉 砖讛谞讬讞讛 诇讚注转 讬砖专讗诇 讻讚讬 诇讛住讬专讛 讻讜' 讜讛讜讬 讻讙诪专讜 讘讬讚讬 讗讚诐 讻讜' 注讻"诇 讬砖 诇讛拽砖讜转 讚讚讜诪讬讗 讚讛讻讬 讘讛讬讜 注诇讬讜 讘讘讬谉 讛砖诪砖讜转 讗诐 讛讬讛 讚注转讜 诇讛住讬专诐 讗讞专 砖注讛 讘砖讘转 讛讜讬 讻讙诪专讜 讘讬讚讬 讗讚诐 讚讗讬谉 诇讞诇拽 讘讝讛 讘讬谉 讘讬讜诐 讛砖讘转 讜讘讬谉 讘讬谉 讛砖诪砖讜转 讻讚诪讜讻讞 诪讚讘专讬 讛转讜住' 诇注讬诇 讙讘讬 讗驻专讜讞讬诐 讚讗讬 讛讜讛 诪拽专讬 讙诪专讜 讘讬讚讬 讗讚诐 讘讬讜诐 讛砖讘转 诪拽专讬 谞诪讬 讙诪专讜 讘讬讚讬 讗讚诐 讘讘讬谉 讛砖诪砖讜转 讜讬"诇 讚讜讚讗讬 诇注讬诇 讙讘讬 讗驻专讜讞讬诐 讗讬 诪砖讜诐 讚讘讬讚讜 诇讛驻专讬讞诐 讛讜讬 诪拽专讬 讙诪专讜 讘讬讚讬 讗讚诐 讗讬谉 诇讞诇拽 讘讬谉 讘砖讘转 讜讘讬谉 讘讘讬谉 讛砖诪砖讜转 讗讘诇 讛讻讗 讬砖 诇讞诇拽 讚讘砖讘转 讻讬讜谉 讚讗"讗 诇讛谞讬讞 讜诇讛住讬专 讗诇讗 注"讬 谞讻专讬 诪拽专讬 砖驻讬专 讙诪专讜 讘讬讚讬 讗讚诐 讚讛谞讻专讬 诪谞讬讞讜 讜诪住讬专讜 讘讛讬转专 诇讚注转 讬砖专讗诇 诪砖讗"讻 讘讘讬谉 讛砖诪砖讜转 讚诪住转诪讗 讛讬砖专讗诇 讙讜驻讬讛 诪谞讬讞讜 诪讘注"讬 讜讚注转讜 谞诪讬 砖讛讜讗 讬住讬专讜 讗讬谉 讝讛 讙诪专讜 讘讬讚讬 讗讚诐 讻讬讜谉 砖讘讗讬住讜专 讬住讬专讜 讗讱 拽砖讛 讗讻转讬 讻讬讜谉 讚讚注转讜 诇讛住讬专讜 讚讜诪讬讗 讚讛讻讬 讘讘讬谉 讛砖诪砖讜转 谞诪讬 转砖转专讬 讚讛讜讬 讻砖讻讞 讻诪"砖 讛转讜住' 诇注讬诇 讚讘专 砖讚注转讜 诇讬讟诇讜 讘砖讘转 讻讜' 讗驻讬' 诪谞讬讞 讞砖讬讘 讻砖讻讞 讻讬 讛讛讬讗 讚诪谞注专 讗转 讛讻讬住讜讬 注"砖 讜讬砖 诇讬讬砖讘 讘讚讜讞拽 讜讚讜"拽:


讘讚"讛 讜讗讬谉 诪爪诇转 讻讜' 讜拽砖讛 讚诪讬 讬讘讬讗 讟讜诪讗讛 注诇 讛讻诇讬诐 讻讜' 注讻"诇 讛讬讬谞讜 诇驻讬 诪讛 砖驻讬专砖 专砖"讬 讚讛诪讜讻谞讬 诪驻住讬拽 诪谉 讛爪讚 讻诪讜 砖驻讬' 砖讛讻诇讬诐 注讜诇讬谉 诇诪注诇讛 诪讚讜驻谞讬 讛砖讬讚讛 讜讗讬谉 讛砖讬讚讛 讞讜爪爪转 注诇讬讛诐 讗诇讗 砖讛诪讜讻谞讬 注诇讬讛 讬讜转专 讘讙讜讘讛 诪讛砖讬讚讛 讙诐 诪讛讻诇讬诐 讜讞讜爪抓 讘驻谞讬讛诐 诪谉 讛爪讚 讜注"讝 讛拽砖讛 讚诪讬 讬讘讬讗 讟讜诪讗讛 注诇 讛讻诇讬诐 讻讬讜谉 讚讘讘"讛 讛讜讗 诇讗 讬讘讬讗 砖讜诐 讟讜诪讗讛 诪谉 讛爪讚 讜诪诇诪讟讛 谞诪讬 讛专讬 砖讬讚讛 讞讜爪爪转 注诇 讛讻诇讬诐 讗讘诇 诇驻讬 诪讛 砖驻讬' 专注"讘 讘驻讬专讜砖 讛诪砖谞讬讜转 砖讛讻诇讬诐 讘讜诇讟讬谉 诪讞讜抓 诇讚讜驻谞讬 讛砖讬讚讛 讜诪讗讛讬诇讬诐 注诇 讛拽讘专讜转 讜讛诪讜讻谞讬 砖转讞转讬讛诐 讞讜爪爪转 注诇讬讛 讗讬谉 诪拽讜诐 诇拽讜砖讬讬转 讛转讜住' 讜讚讜"拽:


讘讗"讚 讜讬砖 讘砖讬讚讛 谞拽讘 诪转讞转讬讛 讻谞讙讚 讛诪讜讻谞讬 讜讛讬讗 讘讘"讛 讻讜' 注讻"诇 专"诇 诇驻讬专讜砖讜 讬砖 诇拽讬讬诐 砖讛讬讗 讘讘"讛 砖讛讟讜诪讗讛 讬讘讗 诪诇诪讟讛 讚专讱 讛谞拽讘 注诇 讛讻诇讬诐 诪砖讗"讻 诇驻讬' 专讬讘"讗 砖讛讟讜诪讗讛 谞讻谞住转 诪谉 讛爪讚 讚讗讬谉 诇驻专砖 讗诇讗 讘砖讛讬讗 讘讗讛诇 讛诪转 讜拽"诇:


讘讚"讛 讛讗 讗讬谉 注诇讬讛 讻讜' 讗驻讬' 讘砖讻讞 砖讛讜讗 讟诇讟讜诇 讙诪讜专 讜拽诪"诇 讚讘讗讬谞讛 谞砖诪讟转 讻讜' 注讻"诇 讚讘谞砖诪讟转 讜诇讟诇讟诇 讟诇讟讜诇 讙诪讜专 驻砖讬讟讗 讚讗住讜专 诇讙讜专专讛 讗诇讗 诪砖讜诐 住讬驻讗 讚讘讗讬谞讛 谞砖诪讟转 讚砖专讬 诇讙讜专专讛 讟诇讟讜诇 讙诪讜专 拽转谞讬 诇讛 讜讗讬谉 诇讛拽砖讜转 讚讛砖转讗 谞诪讬 诪讗讬 驻专讬讱 讛讗 讗讬谉 注诇讬讛 诪注讜转 砖专讬讗 讜讗讬诪讗 讚讛"讛 讗讬谉 注诇讬讛 诪注讜转 讚讗住讜专 讗诇讗 讚拽转谞讬 讘专讬砖讗 讬砖 注诇讬讛 诪砖讜诐 专讘讜转讗 讚住讬驻讗 讚讘讗讬谞讛 谞砖诪讟转 砖专讬 诇讙讜专专讛 讗驻讬' 讘讬砖 注诇讬讛 讜讬"诇 讚诪砖讜诐 专讘讜转讗 讚住讬驻讗 诇讗 讛"诇 诇诪砖讘拽 专讘讜转讗 讚专讬砖讗 讚讗住讜专 讗驻讬' 讘讗讬谉 注诇讬讛 诪砖讗"讻 讗讬 讗讬讬专讬 讘讟诇讟讜诇 讙诪讜专 讚诇讬讻讗 诇诪转谞讬 砖讜诐 专讘讜转讗 讘专讬砖讗 讜讗讬讻讗 诇诪讬诪专 讚砖驻讬专 拽转谞讬 诇讛 诪砖讜诐 住讬驻讗 讜讚讜"拽:


讘讗"讚 讜诪讬讛讜 诪讟讛 砖讬讞讚讛 讜讛谞讬讞 讻讜' 讜驻专"转 讚讛讻诇 诪讜讚讬诐 讻讜' 讜诇驻讬 讝讛 诇讗 拽砖讛 诇注讬诇 讻讜' 注讻"诇 讻诇 讚讘专讬诐 讗诇讜 注讚 住讜祝 讛讚讬讘讜专 讚讘专讬 讛转讜住' 讛诐 讜讗讬谉 诇讛诐 诪拽讜诐 讻讗谉 专拽 讘住讜祝 讛讚讬讘讜专 砖讗讞专 讝讛 讛诪转讞讬诇 讛谞"诪 讚专讘 讻讜' 讜拽专讜讘 诇讚讘专讬 讛转讜住' 讻转讘 讛专讗"砖 讘讝讛 讘砖诐 专讘讬谞讜 转诐 注"砖 讜诪砖讜诐 讚讛讱 讚诪讟讛 砖讬讞讚讛 讻讜' 讘砖诪注转讬谉 讛讬讗 讜讗讬 讛讜讛 讗转讬讗 讚讜拽讗 讻专"讬 讜讚讗讬 讚讛"诇 诇讗转讜讬讬 讟驻讬 诪讬谞讛 讗诇讗 讚讗讬讻讗 诇诪讬诪专 讚讗转讬讗 讻专"砖 讜诪讛专砖"诇 讚讞拽 注爪诪讜 诇讙诪讙诐 讘讝讛 讘讞谞诐 讜拽"诇:





诪讛专"诐

讘讗"讚 讜谞专讗讛 诇专"讬 讚专讘 讛讜谞讗 讜砖诪讜讗诇 诇讗 讗住专讬 讛转诐 诪砖讜诐 讟诇讟讜诇 讜讻讜' 讜讗讬讬讚讬 讚讗讬讬专讬 诇注讬诇 讘讙讜诪讗 讜讻讜' 专"诇 讜讻"转 讗讬 讛讜讬 讟注诪讬讬讛讜 诪砖讜诐 讙讜诪讗 诇诪讛 谞拽讟讬 讛转诐 讚讘砖诇诪讗 讗讬 讛讜讛 讟注诪讬讬讛讜 诪砖讜诐 讟诇讟讜诇 诪谉 讛爪讚 讗讬讬讚讬 讚诪讬讬专讬 讛转诐 讘注谞讬谉 讞讝专转 讛拽讚讬专讛 诇转讜讱 讛拽讜驻讛 砖讟诪谉 讘讛 讘转讜讱 诪讜讻讬谉 讜讙讬讝讬 爪诪专 讛诪讜拽爪讬谉 讚讗住讜专 诇讛讞讝讬专 诪砖讜诐 讚诪讟诇讟诇 讛讙讬讝讬 爪诪专 诪谉 讛爪讚 讻砖诪讞讝讬专讛 诇转讜讱 讛讙讜诪讗 砖讬讬讱 谞诪讬 讛讗 讚砖诪讜讗诇 讜专讘 讛讜谞讗 讛转诐 讚讗讬讬专讬 谞诪讬 讘讟诇讟讜诇 诪谉 讛爪专 讗讘诇 讗讬 讛讜讛 讟注诪讬讬讛讜 诪砖讜诐 讚诪专讞讬讘 讛讙讜诪讗 诇讗 砖讬讬讱 诇住讜讙讬讗 讚讛转诐 诇讻讱 讻转讘讜 讚诇驻讬 讟注诐 讝讛 谞诪讬 砖讬讬讱 诇住讜讙讬讗 讚讛转诐 讚讗讬讬讚讬 专讗讬讬专讬 讛转诐 讘讙讜诪讗 讜讻讜'. 讘讗"讚 讜诪讜转讬讘 诪讛讟讜诪谉 诇驻转 讜爪谞讜谉 讜讻讜' 专"诇 讜讗诐 转拽砖讛 诇驻讬 讟注诐 讝讛 讚诪砖讜诐 讙讜诪讗 诪讗讬 诪讜转讬讘 注诇讛 讛转诐 诪讛讟讜诪谉 诇驻转 讜爪谞讜谉 讚诇诪讗 讛讗讬 讚讛讟讜诪谉 诇驻转 讜爪谞讜谉 讗讬讬专讬 讘讚爪讛 讜砖诇驻讛 讜诇讻讱 砖专讬 讚讘砖诇诪讗 讗讬 讛讜讬 讟注诪讬讬讛讜 诪砖讜诐 讚诪讝讬讝 讜诪讟诇讟诇 讛注驻专 诪谉 讛爪讚 讜诇讻讱 讗住专讬 讘讛 讚爪讛 讜砖诇驻讛 驻专讬讱 砖驻讬专 讚讘讛讟讜诪谉 诇驻转 讜爪谞讜谉 讗驻讬' 讘讚爪讛 讜砖诇驻讛 讻砖诪讜爪讬讗讛 诪谉 讛拽专拽注 讜讛讙讜诪讗 讗"讗 砖诇讗 讬讝讬讝 注驻专 砖注诇 讙讘讬 讛爪谞讜谉 诪诇诪注诇讛 讗驻讬' 讛讬讻讗 砖诪拽爪转 注诇讬谉 诪讙讜诇讬谉 讜诪讜爪讬讗讛 注诇 讬讚诐 讜讗驻"讛 砖专讬 讜讗"讻 讛讜讬 转讬讜讘转讗 诇讚讬讚讛讜 讗讘诇 诇驻讬 诪讗讬 讚诪驻专砖讬谞谉 讚讟注诪讬讬讛讜 讛讜讬 诪砖讜诐 讙讜诪讗 诪讗讬 诪讜转讬讘 诪讛讟讜诪谉 诇驻转 讜爪谞讜谉 讚诇诪讗 讛转诐 讗讬讬专讬 讘讚爪讛 讜砖诇驻讛 讜讗讬谞讜 诪专讞讬讘 讙讜诪讗 讜诇讻讱 砖专讬 讜转讬专爪讜 讚诇讻讱 诪讜转讬讘 诪讛讟讜诪谉 诇驻转 讜爪谞讜谉 诪砖讜诐 讚住转诐 诇驻转 讜爪谞讜谞讜转 诇讗讜 讚爪讛 讜砖诇驻讛 讜诪讗讬 讚诪住拽讬 讛转讜住驻讜转 讜专讘 讜砖诪讜讗诇 讛讜讬 讬讚注讬 诇讛 讜讻讜' 专"诇 讜讛砖转讗 谞诪讬 讗转讬 砖驻讬专 讚诇驻讬' 专砖"讬 讚讗驻讬' 诪讬讬专讬 讛讛讬讗 讚讛讟讜诪谉 讘讚爪讛 讜砖诇驻讛 讛讜讬 转讬讜讘转讗 诇讚讬讚讛讜 讬砖 诇转诪讜讛 讜讻讬 诇讗 讛讜讬 讬讚注讬 专讘 讛讜谞讗 讜砖诪讜讗诇 讛讛讬讗 讚讛讟讜诪谉 讚讛讗 诪转谞讬' 讛讬讗 讘住讚专 讝专注讬诐 讗讘诇 讛砖转讗 诇驻讬 诪讛 讚驻讬专砖谞讜 讚诇讗 诪讜转讬讘 诪讛讛讬讗 讚讛讟讜诪谉 讗诇讗 诪砖讜诐 讚住转诐 诇驻转 讜爪谞讜谉 诇讗讜 讚爪讛 讜砖诇驻讛 讗转讬 砖驻讬专 讚专讘 讛讜谞讗 讜砖诪讜讗诇 讛讜讜 讬讚注讬 诇讛 讗诇讗 讚讚讞拽讬 诇讗讜拽诪讬 讘讚爪讛 讜砖诇驻讛 讜讻讜' 讜拽"诇:


讚"讛 砖讘谞专 讜砖讘拽注专讛 讗住讜专 讜讻讜' 诪住讜讻讛 专注讜注讛 讚注诇诪讗 驻讬专讜砖 砖讗讬谞讛 砖诇 诪爪讜讛 讚讘住讜讻讛 砖诇 诪爪讜讛 讬诇讬祝 讘诪住' 讘讬爪讛 讚祝 诇' 诪拽专讗讬 讚诇讗 诪讛谞讬 讘讛 转谞讗讬:


讘讚"讛 诇讚讘专讬 讛诪转讬专 讻讜' 讜讛"谞 讗诪专讬' 讘驻"拽 讚讞讜诇讬谉 注"讻 诇讗 砖专讬 专"诪 驻讬' 讘砖讜讙讙 讘诪讘砖诇 讗讘诇 讘砖讜讞讟 诇讗 诪砖讜诐 讚讛讜讬 诪讜拽爪讛 诪讞诪转 讗讬住讜专 讗诇讗 砖爪专讬讱 诇讬讬砖讘 诇诪讛 诇讛讜 诇讛转讜住' 诇讛讘讬讗 专讗讬讛 讝讜 诇驻讬 驻讬' 专"转 讜专"讞 讬讜转专 诪诇驻讬' 专砖"讬 讚讛讗 诇驻讬' 专砖"讬 谞诪讬 诪住讬拽 谞诪' 讚诪讜拽爪讛 诪讞诪转 讗讬住讜专 诇讞讜讚讬讛 讚讛讬讬谞讜 驻诪讜讟 砖诇 诪转讻转 砖讛讚诇讬拽讜 注诇讬讜 讘砖讘转 讗住讜专 诇讻"注 讚讛讬讬谞讜 讗驻讬' 诇专"诪 讜拽"诇:





讞讻诪转 砖诇诪讛

转讜住' 讘讚"讛 讜讗讬谉 诪爪诇转 讻讜' 讻诇 讛讘讬转 讟讛讜专 诇驻讬 讻讜' 讻爪"诇. 讜谞"讘 驻讬' 诪谉 讛讘讜专 诇注诇讬讬讛 讜讚讜"拽:


讘讗"讚 驻讬专砖谉 注诇 讻讜' 专讬砖讗 讚诪驻住讬拽 讘讬谉 讻讜' 讻爪"诇:


讘讚"讛 讛讗 讗讬谉 注诇讬讛 讻讜' 讜诪讬讛讜 诪讟讛 砖讬讞讚讛 讻讜' 注讚 住讜祝 讛讚讘讜专. 谞"讘 讙诇讬讜谉 讛讜讗 讜讛讚讘讜专 砖讗讞专讬讜 讬讜讻讬讞 讜讚讜"拽. 讜讬砖 诪讙讬讛讬谉 讛讗讬 讜诪讬讛讜 讗讞专 讚讘讜专 砖诇 讗讞专讬讜 讚讛讬讬谞讜 讛"谞 诪住转讘专讗 讻讜' 讜讟注讜转 讛讜讗 讘讬讚诐 讚诇讗 砖讬讬讱 诇讜诪专 讜诪讬讛讜 讻讜' 讚谞讛讬 讚诪诪讟讛 讗讬谉 专讗讬讛 诪讻诇 诪拽讜诐 讗讬讻讗 专讗讬讛 诪讻专讻讬 讚讝讜讝讬 讻讜' 讜拽"诇:





专砖"砖

专砖"讬 住讚"讛 讜讗讬谞讛 诪爪诇转. 讚谞诪讚讚转 诇讗 砖讬讬讱 讘讻"讞 讚诇讗 讗讬转拽砖 诇砖拽 讻讜'. 讻"讛 讘讛讚讬讗 (诇拽诪谉 驻"讙 讘'):





讛讙讛讜转 讬注讘"抓

专砖"讬 住讚"讛 讛谞讬讞 讻讜' 讘诇讗 讬讞讚讜. 谞"讘 注"讬 讛讚诇拽讛 讜讚讜"拽:


讚状讛 讜讗讬谞讛 诪爪诇转 讻讜' 讜讻诇讬诐 讘讜诇讟讬诐. 谞"讘 讘讝讛 诪住讜诇拽转 拽讜砖讬转 转讜住' (讜注' 讘诪讛专砖"讗):


转讜住' 讚"讛 讬砖. 讻讙讜谉 砖讛谞讬讞 讻讜'. 谞"讘 谞"诇 讚讜讞拽. 讜讙诐 转讬谞讜拽 讗讬谞讜 讘专 讚注转 讜诇讗 砖诇讬讞 讛讜讬. 讗讘诇 注讜"讙 讬"诇 砖诇讬讞讜转 诇讞讜诪专讗 讗诇讗 谞"诇 讚诪讬讬专讬 砖讛谞讬讞诐 诇爪讜专讱 讞讜诇讛 诇驻谞讜转 诇讜 诪拽讜诐 讜讻讚讜诪讛. 讗"谞 讘诪爪讬诇 诪驻谞讬 讛诇住讟讬诐. 讜讻诪讗谉 讚砖专讜 讻讛状讙:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讘讝诪谉 砖讛讬讗 谞砖诪讟转. 注讬' 诇拽诪谉 讚祝 诪讞 注"讘 转讜住' 讚"讛 讚讘专 转讜专':


转讜住' 讚"讛 讛讗 讗讬谉 讜讻讜'. 讗讬讻讗 诇诪讬诪专 讚诪讜讚讛 专"砖. 注讬' 诇注讬诇 讚' 诇讜 注"讗 转讜住' 讚"讛 讛讗 专' 讬讛讜讚讛:





讞讬讚讜砖讬 专讘讬 注拽讬讘讗 讗讬讙专

转讚"讛, 讬砖 注诇讬讛 诪注讜转 讜讻讜' 讜讛讜讬 讻讙诪专讜 讘讬讚讬 讗讚诐.
拽砖讛 诇讬 讚讘诇讗 讛谞讬讞 讘讛"砖 讜讙诐 讗讬谉 讚注转讜 诇讛谞讬讞 砖诐 讻诇 讛砖讘转 讜讚讗讬 诇讗 讛讜讬 讘住讬住 讻讚诪讜讻讞 诇拽诪谉 讘驻专拽 诪讬 砖讛讞砖讬讱 (讚祝 拽谞讚 注"讘) 讛讘"注 讘砖诇讬驻讬 讝讜讟专讬 讜讛讗 诪"诪 讗"讗 诇砖讜诪讟讜 讜讛讜讬 讘住讬住, 讗诇讗 注"讻 讗讬 讚讻讬讜谉 讚诇讗 讛讬' 注诇讬讜 讘讛"砖 诇讗 讛讜讬 讘住讬住 讗讬 诪讟注诐 讚诇讗 讛讬' 讚注转讜 诇讛谞讬讞 砖诐 讻诇 讛砖讘转 [注讬' 诪讙"讗 专住"讬 专住"讛], 讜讗祝 讛诪谞讬讞 砖诇讬驻讬 讝讜讟专讬 注"讙 讻专讬诐 砖诇 讞讘讬专讜, 讛讗 诪讚讘专讬 转讜住' 讚讛讻讗 诪讜讻讞 讚讗驻讬诇讜 讘砖诇 讞讘讬专讜 诪讚注转讜 诪拽专讬 讘住讬住 [注讬' 诪讙"讗 住"住 砖"讟].
讜诪专谞讗 专"砖 讗讬讬讚诇砖 讛拽砖讛 诪讚讘专讬 转讜住' 诇注讬诇 讚讘讗讬谉 讚注转讜 诇讛谞讬讞 讻诇 讛砖讘转 诇讗 讛讜讬 讘住讬住, 讜诇讚讬讚讬 转诪讜讛 讬讜转专 讚讘转专转讬 诇讟讬讘讜转讗 讚诇讗 讛讬' 注诇讬讜 讘讛"砖 讜诇讗 讛讬' 讚注转讜 诇讛谞讬讞 讻诇 讛砖讘转 诪讜讻讞 诪讛讗讬 讚砖诇讬驻讬 讝讜讟专讬 讚诇讗 讛讜讬 讘住讬住, 讜诇讜诪专 讚讘讛讗讬 讚砖诇讬驻讬 讝讜讟专讬 诪讬讬专讬 讘诪谞讬讞 注诇讬讛诐 讙"讻 讚讘专讬诐 讛讞砖讜讘讬诐 讻诪讜 讛讗讬住讜专, 讝讛 讚讞讜拽, 讜讚' 讬讗讬专 注讬谞讬:





讞讬讚讜砖讬 讞转"住

讘转讜住' 讚"讛 讬砖 注诇讬' 诪注讜转 讜讻讜' 讜讬"诇 讚讗讬讻讗 诇讗讜拽诪讬 讻讙讜谉 砖讛谞讬讞诐 诇讚注转 讬砖专讗诇 讻讚讬 诇讛住讬专诐 讗讞专 砖注讛 讜讛讜讛 讻讙诪专讜 讘讬讚讬 讗讚诐 注讻"诇 讜拽砖讬' 讛讗 诇注讬诇 讚祝 诪"讙 注"讗 讻转讘 讛转讜住' 讚"讛 讘注讜讚谉 转讬诪讗 讛讗 讘讬讚讜 诇讛驻专讬讞 讛讜讛 讻讙诪专讜 讘讬讚讬 讗讚诐 讜转讬' 讗讘诇 讛讻讗 专爪讜谞讜 讛讬' 砖讬注诇讜 讜诇讗 诪讬拽专讬 讙诪专讜 讘讬讚讬 讗讚诐. 讜讗"讻 讛讬讻讗 讻转讘讜 讛转讜住' 讛讻讗 讚讛讜讛 讻讙诪专讜 讘"讗 讗讱 讘砖诇诪讗 讛转诐 讻砖讛谞讬讞诐 诇砖诐 讘讚注转讗 诇讛谞讬讞 砖诐 讻诇 讛讬讜诐 讗注"驻 砖讘讬讚讜 诇讛驻专讬讞 诇讗 讛讜讛 讻讙诪专讜 讘"讗 讗讘诇 讛讻讗 讛谞讬讞讜 诇砖诐 讻讚讬 砖讬住讬专诐 诪讬讚 诇讗讞专 砖注讛 讛讜讬 讻讙诪专讜 讘讬讚讬 讗讚诐:





驻谞讬 讬讛讜砖注

讗诇讗 讗讬 讗转诪专 讛讻讬 讗转诪专 讻讜' 诪讟讛 砖讬讞讚讛 诇诪注讜转 讛谞讬讞 注诇讬' 诪注讜转 讻讜' 诇讗 讬讞讚讛 诇诪注讜转 讬砖 注诇讬讛 诪注讜转 讻讜'. 谞专讗讛 讘讻诇 讛谞讱 讘讘讬 讚诇讗 讬讞讚讛 诇诪注讜转 诇讗讜 诪砖讜诐 讛讱 拽讜砖讬讗 讚诪讛 谞专 诪住讬拽 诇讛 讛讻讬 讗诇讗 讚讗驻讬诇讜 诇诇讬砖谞讗 拽诪讗 讚讘注讬 诇诪讬诪专 讚讬讞讚讛 诇讞讜讚 讗住讜专 谞诪讬 讛讜讬 讘注讬 诇讗住讜拽讬 讛谞讬 讘讘讬 讚诇讗 讬讞讚讛 讗诇讗 诪砖讜诐 讚讗驻住拽讛 专"谞 讘专 讬爪讞拽 讘转讬讜讘转讗 讚诪讛 谞专 讜讛讚专 讘讬讛 讛砖"住 讜拽讗诪专 讗诇讗 讗讬 讗转诪专 讚诇讗 讗住专 专"讬 讗诪专 专讘 讗诇讗 讘讬讞讚讛 讜讛谞讬讞 讜讗住讜专 讗驻讬诇讜 讘讛谞讬讞 诪讬诪讜转 讛讞讜诇 诪砖"讛 诪住讬拽 谞诪讬 诇讻讜诇讛讜 讘讘讬 讚诇讗 讬讞讚讛 诇讞诇拽 讘讻诪讛 讙讜讜谞讬. 讗诇讗 讚讗讻转讬 拽砖讛 讚诇讻讗讜专讛 讻诇 讛谞讱 讘讘讬 讚诇讗 讬讞讚讛 讚讗诪专 专讘 诪砖谞讛 砖讗讬谞讛 爪专讬讻讛 讛讬讗 讚诪讛 砖讗讜住专 讘讬砖 注诇讬讛 诪注讜转 讻讬讜谉 讚诇驻讬专讜砖 讛转讜住' 注"讻 讘诪谞讬讞 讗讬讬专讬 讜诇讗 讘砖讜讻讞 讗"讻 诇讗 诪砖转诪注 砖驻讬专 讛讱 诪讬诇转讗 诪诪讬诪专讗 讚专讘 诇讞讜讚 讗诇讗 诪诪转谞讬' 讚驻' 谞讜讟诇 讜诪诪讬诪专讗 讚专"讛 讗诪专 专讘 讛转诐 讚讗诪专 诇讗 砖谞讜 讗诇讗 讘砖讜讻讞 讗讘诇 讘诪谞讬讞 谞注砖讛 讘住讬住 诇讚讘专 讗讬住讜专 讗"讻 诪诪讬诪专讗 讚专讘 讛转诐 砖诪注讬谞谉 诇讛 砖驻讬专 讟驻讬 讜讛讗 讚诪住讬拽 讘住讬驻讗 讚讗讬谉 注诇讬讛 诪注讜转 诪讜转专 诇讟诇讟诇讛 谞诪讬 诇讬讻讗 诇诪讬诪专 讚讗转讬 诇讗砖诪注讬谞谉 讚讗讬谉 诪讜拽爪讛 诇讞爪讬 砖讘转 砖讛专讬 讻转讘讜 讛转讜住驻转 讚诇讬讻讗 诇诪讬驻砖讟 诪讬谞讛 诪讬讚讬 讜讻"砖 讚讛讱 讘讘讗 讚诪住讬拽 讜讛讜讗 砖诇讗 讛讬讛 注诇讬讛 讘讛"砖 讚诪讜拽诪讬谞谉 诇讛 注"讻 讻专"讬 讚讗讬转 诇讬讛 诪讙讜 讚讗讬转拽爪讗讬 诇讗 讗砖讻讞谉 讘讛 砖讜诐 专讘讜转讗 讚讗讟讜 诪讬 诇讗 讬讚注讬谞谉 讚专"讬 讗讬转 诇讬讛 诪讬讙讜 讚讗讬转拽爪讗讬 讛讗 诪砖谞讛 砖诇讬诪讛 砖谞讬谞讜 讘住讜祝 诪讻讬诇转讬谉 讚讗讜住专 专"讬 讘谞讘讬诇讛 砖谞转谞讘诇讛 讘砖讘转 讗注"讙 讚诇讗 讚讞讬 讘讬讚讬诐 讜讻"砖 讛讻讗 讻讬讜谉 讚讘诪谞讬讞 讗讬讬专讬 诇砖讬讟转 讛转讜住驻讜转 讛讜讜 讚讞讬 讘讬讚讬诐 讜讗砖讻讞谉 谞诪讬 诇专"讬 讘讘专讬讬转讗 讚谞专 砖诇 诪转讻转 讚诇注讬诇 讚讗讜住专 讘谞专 砖讛讚诇讬拽讜 讘讜 讘讗讜转讜 砖讘转 讜讛讬讬谞讜 谞诪讬 诪砖讜诐 诪讬讙讜 讚讗讬转拽爪讗讬 讜讗"讻 讗讬 住"诇 专讘 讻专"讬 诇讬诪讗 讛诇讻讛 讻专"讬 讜讗祝 讗转"诇 讚讗讬讻讗 砖讜诐 专讘讜转讗 讘讞讚 诪讛谞讱 讘讘讬 讚住讬驻讗 讟驻讬 讛讜讬 诇讬讛 诇专讘 诇诪讬诪专 讛讱 诪讬诇转讗 讗谞专 砖讛讚诇讬拽讜 讘讜 讘讗讜转讜 砖讘转 讚讗讬讬专讬 讘讬讛 讛谞讱 转谞讗讬 讚讘专讬讬转讜转 讚诇注讬诇 讜诇诪讬诪专 讚讗驻讬诇讜 讘讛讚诇讬拽讜 讘砖讘转 注爪诪讜 注诇 讬讚讬 注讻讜"诐 诇讚注转 讬砖专讗诇 讗驻讬诇讜 讛讻讬 讗住讜专 诇讟诇讟诇 讘注讜讚讜 讚讜诇拽 讜诇讗讞专 砖讻讘讛 诪讜转专 讻讬讜谉 讚诇讗 讗讬转拽爪讗讬 讘讬谉 讛砖诪砖讜转 讜注讜讚 讚讛转诐 讘讛讬转讬专讗 谞诪讬 诪砖讻讞转 诇讛 讻讙讜谉 砖讛讚诇讬拽讜 诇讞讜诇讛 讗讜 诇讞讬讛 讻诪"砖 讛驻讜住拽讬诐 讘讗诪转 讘讗"讞 住讬' 专注"讟 注"砖:


讜诇讜诇讬 讚讘专讬 讛转讜住驻讜转 讛讬讛 谞专讗讛 诇驻专砖 讚讛讗 讚拽讗诪专 专讘 讬砖 注诇讬讛 诪注讜转 讗住讜专 诇讟诇讟诇讛 讛讬讬谞讜 讘讻诇 讙讜讜谞讗 诇"砖 砖讜讻讞 诇"砖 诪谞讬讞 诪砖讜诐 讚诇讻讗讜专讛 注讬拽专 讛讞讬诇讜拽 砖讘讬谉 砖讜讻讞 诇诪谞讬讞 诇注谞讬谉 讘住讬住 诇讚讘专 讗讬住讜专 讘注讜讚 砖诪讜谞讞 注诇讬讜 讛讬讬谞讜 诪砖讜诐 讚讘诪谞讬讞 讚讞讬讗 讘讬讚讬诐 讜讘砖讜讻讞 诇讗 讚讞讬讗 讘讬讚讬诐. 讗"讻 诇驻"讝 转诇讬讗 讛讱 诪诇转讗 讘驻诇讜讙转讗 讚专"讬 讜专"砖 讚诇专"砖 诇讗 诪讬转住专 讗诇讗 讛讬讻讗 讚讚讞讬 讘讬讚讬诐 讻讚诪住拽讬谞谉 诇拽诪谉 讛谞讞 诇谞专 砖诪谉 讜驻转讬诇讛 讚谞注砖讬谉 讘住讬住 诇讚讘专 讗讬住讜专 诪砖讗"讻 诇专"讬 讗砖讻讞谉 讚讗驻讬诇讜 讘诇讗 讚讞讬讛 讘讬讚讬诐 讗讜住专 讻讙讜谉 讘讛诪讛 砖谞转谞讘诇讛 讘砖讘转 讜讻讛"讙 讟讜讘讗. 讗"讻 诇驻"讝 砖驻讬专 诪爪讬谞谉 诇诪讬诪专 讚讛讗 讚讗诪专 专讘 诇拽诪谉 诇"砖 讗诇讗 讘砖讜讻讞 讗讘诇 讘诪谞讬讞 谞注砖讛 讘住讬住 讛讬讬谞讜 诪砖讜诐 讚诪转谞讬转讬谉 讚驻专拽 谞讜讟诇 注"讻 诇讗 诪转讜拽诪讗 讗诇讗 讻专"砖 讚诇专"讬 讗驻讬诇讜 讘砖讜讻讞 讗住讜专 诪砖讗"讻 专讘 讙讜驻讗 讚住讘专 讻专"讬 讜诇讗 讗讬讻驻转 诇讬讛 讘讛谞讱 住转诪讬 讚诪转谞讬转讬谉 讚讘诇讗"讛 讗砖讻讞谉 讻诪讛 住转诪讬 讻专"砖 讜讻诪讛 住转诪讬 讻专"讬 讻讚诪砖诪注 诪住讜讙讬讗 讚讛讻讗 讜诇拽诪谉 讘讚祝 讛住诪讜讱 讘注谞讬谉 诪讜讻谞讬 讙讜驻讗 讜讘住讜祝 诪讻讬诇转讬谉 讜讘专驻"拽 讚讘讬爪讛 讜讗"讻 砖驻讬专 讗砖诪注讬谞谉 专讘 讛讻讗 讚讘讬砖 注诇讬讛 诪注讜转 讗住讜专 诇讟诇讟诇讛 诇"砖 砖讜讻讞 讜诇"砖 诪谞讬讞 诪砖讜诐 讚谞注砖讛 讘住讬住 诇讚"讗 讗注"讙 讚诇讗 讚讞讬 讘讬讚讬诐 讗驻讬诇讜 讘讗讬住讜专讗 讚专讘谞谉 讚讛讗 诪注讜转 讙讜驻讗 诇讗 诪讬转住专 诇讟诇讟诇 讗诇讗 诪砖讜诐 讗讬住讜专 诪讜拽爪讛 讚专讘谞谉 讻讱 讛讬讛 谞"诇 诇讜诇讬 砖讛转讜住驻讜转 诇讗 驻讬专砖讜 讻谉:


诪讬讛讜 诪住转讬诪转 诇砖讜谉 专砖"讬 讜讛专讬"祝 讜讛专诪讘"诐 讜讛专讗"砖 讝"诇 谞专讗讛 砖诪驻专砖讬诐 诇讛讱 讚讬砖 注诇讬讛 诪注讜转 讘讻诇 讙讜讜谞讬 诇"砖 砖讜讻讞 讜诇"砖 诪谞讬讞 讜讻驻砖讟讗 讚诪讬诪专讗 讚专讘 讚诇讗 讗讬讬专讬 讘砖讜讻讞 讜诪谞讬讞 讘砖讘转 注爪诪讜 讗诇讗 讻讜诇讛 诪讬诇转讗 讘注"砖 讗讬讬专讬 讜讘讝讛 谞转讬讬砖讘 讙"讻 诇砖讜谉 讛专讬"祝 讘驻专拽 谞讜讟诇 砖讛讜爪专讱 诇讛讘讬讗 专讗讬讛 讚讛诇讻转讗 讻专讘 讘讛讗 讚讗诪专 诇讗 砖谞讜 讗诇讗 砖讜讻讞 讗讘诇 讘诪谞讬讞 讻讜' 讗祝 注"讙 讚诇讻讗讜专讛 诇讗 讗砖讻讞谉 诪讗谉 讚驻诇讬讙 注诇讬讛 讜诇诪讗讬 讚驻专讬砖讬转 讗"砖 砖讛讜爪专讱 诇讻讱 讚诇讗 谞讬诪讗 诇讗讬讚讱 讙讬住讗 讚讛讗 讚讗诪专 专讘 讘诪谞讬讞 讚谞注砖讛 讘住讬住 讛讬讬谞讜 诪砖讜诐 讚住"诇 讻专"讬 诪砖讜"讛 讛讜爪专讱 诇讛讘讬讗 专讗讬讛 诪讚专讘讬 讬讜讞谞谉 讚讗注"讙 讚住"诇 讻专"砖 讗驻"讛 诪讜讚讛 讘诪谞讬讞 讚谞注砖讛 讘住讬住 讻谞"诇 讜讗讬谉 诇讛讗专讬讱 讻讗谉 讬讜转专 讜注讬讬谉 注讜讚 讘住诪讜讱:


讘转讜住' 讘讚"讛 讬砖 注诇讬讛 诪注讜转 讻讜' 注"讻 讘诪谞讬讞 讗讬讬专讬 讚讘砖讜讻讞 转谞谉 讘驻' 谞讜讟诇 诪谞注专 讗转 讛讻专 讻讜' 注讻"诇. 讜讻转讘 诪讛专砖"讗 讝"诇 讚讗讻转讬 讛讜讜 诪爪讬 诇讗讜拽诪讬 讘砖讜讻讞 讘讟诇讟讜诇 讙诪讜专 讻讜' 注"砖 砖谞讚讞拽 诇讬讬砖讘 讜诇注谞"讚 讗"爪 诇讚讞讜拽 讗诇讗 讚讻"砖 讚讗讬 讗驻砖专 诇讗讜拽诪讬 诪讬诪专讗 讚专讘 讛讻讗 讘讻讛"讙 讚讛讗 诪诪转谞讬转讬谉 讚讛转诐 砖诪注讬谞谉 诇讛 讚拽转谞讬 诪谞注专 讛讻专 讜诪讜拽讬 诇讛 专讘 讛转诐 讘砖讜讻讞 讗诇诪讗 讚诪谞注专 讗讬谉 讟诇讟讜诇 讙诪讜专 诇讗 讜讗讚专讘讗 拽砖讬讗 诇讬讛 诇讗讬讚讱 讙讬住讗 讚讟驻讬 讛讜"诇 诇讛转讜住' 诇讛讜讻讬讞 讘驻砖讬讟讜转 讚讘诪谞讬讞 讗讬讬专讬 讚讗讬 讘砖讜讻讞 讗诪讗讬 拽讗诪专 专讘 讚讗住讜专 诇讟诇讟诇讜 讚诪砖诪注 讗驻讬诇讜 诇爪讜专讱 诪拽讜诪讜 砖讛讜讗 注讬拽专 讛讟诇讟讜诇 讛谞讝讻专 讘砖"住 诇注谞讬谉 诪讜拽爪讛 讜讻"砖 讘诪讟讛 砖讬砖 注诇讬讛 诪注讜转 砖讗讬谉 讚专讱 诇讟诇讟诇讛 讗诇讗 诇爪讜专讱 诪拽讜诪讛 讜诇拽诪谉 讘驻专拽 谞讜讟诇 讗诪专讬谞谉 讚诇爪讜专讱 诪拽讜诪讜 诪讟诇讟诇谉 讜注讜讚谉 注诇讬讜 讜讛讬讬谞讜 讘砖讜讻讞 讜讘注谞讬谉 讝讛 谞专讗讛 砖讚拽讚拽 讛专"谞 讝"诇 注"砖:


诪讬讛讜 讗驻砖专 讚诇讗 谞讬讞讗 诇讛讜 诇讛转讜住驻讜转 讛讱 讛讜讻讞讛 讻讬讜谉 讚诇讗 讗诪专 专讘 讙讜驻讗 讛讱 诪讬诇转讗 讚诇爪讜专讱 诪拽讜诪讜 诪讜转专 讜讗驻砖专 讚诇讬转 诇讬讛 讛讱 住讘专讗 诪砖讜诐 讛讻讬 谞讬讞讗 诇讛讜 诇讗讬转讜讬讬 诪注讬拽专 诪讬诇转讗 讚讘砖讜讻讞 诪讜转专 诇谞注专 讚讛讬讬谞讜 诪讬诪专讗 讚专讘 讙讜驻讗 讛转诐 讜讘诇讗讜 讛讻讬 注"讻 诪转谞讬转讬谉 讚砖专讬 诇谞注专 诪讜拽诪讬谞谉 诇讛 讘砖讜讻讞 讜诪砖诪注 诇讛讜 诇讛转讜住' 讚住转诐 诇砖讜谉 讗住讜专 诇讟诇讟诇 讛讬讬谞讜 讗驻讬诇讜 诇谞注专. 讻谉 谞"诇 讘讻讜讜谞转 讛转讜住'. 诪讬讛讜 诇驻诪"砖 讘住诪讜讱 讚讗驻砖专 讚诇拽讜砖讟讗 讚诪讬诇转讗 讚专讘 讗讬讬专讬 讘讻诇 讙讜讜谞讬 诇讗 砖谞讗 砖讜讻讞 讜诇讗 砖谞讗 诪谞讬讞 讜讻讚驻专讬砖讬转 讗驻"讛 诇讗 转拽砖讬 诪讛讗 讚讗诪专讬谞谉 讛转诐 讚诇爪讜专讱 诪拽讜诪讜 诪讜转专 讚讗驻砖专 讚住讜讙讬讗 讚讛转诐 讛讬讬谞讜 讗诇讬讘讗 讚专"砖 讚诪讬拽诇 讘诪讜拽爪讛 讚讛讗 诪砖诪讬讛 讚专' 讬讜讞谞谉 讗诪专 讛转诐 讜讗讬讛讜 讻专"砖 住"诇 讗讘诇 诇专讘 讚住"诇 讻专"讬 砖驻讬专 诪爪讬 住讘专 讚讗驻讬诇讜 诇爪讜专讱 诪拽讜诪讜 讗住讜专 讻谞"诇 讜讚讜"拽 :


讘讗"讚 讚讗讬讻讗 诇讗讜拽诪讗 讻讙讜谉 砖讛谞讬讞诐 诇讚注转 讬砖专讗诇 讻讚讬 诇讛住讬专诐 讗讞专 砖注讛 讻讜' 讜讛拽砖讛 诪讛专砖"讗 讝"诇 讚讘讻讛"讙 讗驻讬诇讜 讗诐 讛讬讛 注诇讬讛 讘讛"砖 讗诪讗讬 讗住讜专 砖讛专讬 讻转讘讜 讛转讜住驻讜转 诇注讬诇 砖讗诐 讛讬讛 讘讚注转讜 诇住诇拽讜 讛讜"诇 讻砖讜讻讞 讻讜' 注"砖. 讜谞专讗讛 砖谞转讻讜讬谉 诇诪"砖 讛转讜住' 诇注讬诇 讘讚"讛 讚讻"注 讟诇讟讜诇 诪谉 讛爪讚 注"砖 砖讛讘讬讗讜 专讗讬讛 诇住讘专讗 讝讜 诪讛讗 讚讗诪专讬谞谉 住"驻 讘诪讛 讟讜诪谞讬谉 诪谞注专 讛讻讬住讜讬 讜讛谉 谞讜驻诇讜转 讜诪砖诪注 诇讬讛 诇诪讛专砖"讗 讝"诇 砖讚讘专讬 讛转讜住驻讜转 讘讝讛 讛诇讻讛 驻住讜拽讛 讛讬讗 讜讛讗 讜讚讗讬 诇讬转讗 讚讛讱 诪讬诇转讗 转诇讬讗 讘讗砖诇讬 专讘专讘讬 讚讗讚专讘讛 讘诇砖讜谉 专砖"讬 讘住"驻 讘诪讛 讟讜诪谞讬谉 诪讘讜讗专 诇讛讬驻讱 讚讻诇 砖诪谞讬讞诐 拽讜讚诐 讛砖讘转 讗祝 注"驻 砖讚注转讜 诇住诇拽诐 诪讬讚 诇讗讞专 讘讛"砖 讗驻"讛 诪讬拽专讬 诪谞讬讞 讜讘讟讜专 讗"讞 讜讛砖"注 住讬' 砖"讟 讛讘讬讗讜 砖谞讬 讚注讜转 讘讝讛 讜注讜讚 砖讛专讬 讛转讜住驻讜转 注爪诪诐 讻转讘讜 诇注讬诇 讚祝 诪"讙 讙讘讬 讗驻专讜讞讬诐 讚讻讬讜谉 砖讻驻讗讜 讛住诇 讘讛"砖 讜讛拽爪讛 讗讜转讜 砖注讛 讗讞转 诇爪讜专讱 讗驻专讜讞讬诐 讗祝 注"讙 砖讘讬讚讜 诇讛驻专讬讞诐 诇讗诇转专 讗驻讬诇讜 讛讻讬 讗讬转拽爪讗讬 诇讻讜诇讬 讬讜诪讗 讜讗"讻 诇驻讬 住讘专转 诪讛专砖"讗 谞专讗讬谉 讚讘专讬 讛转讜住' 讻住讜转专讬诐 讝讗"讝 讜讗诐 讘讗谞讜 诇讞诇拽 讘讬谉 讛讗讬 讚讗驻专讜讞讬诐 讜讘讬谉 讛谞讱 砖讻转讘讜 讛转讜住' 诇注讬诇 讚"讛 讟诇讟讜诇 诪谉 讛爪讚 讗"讻 讻诪讜 讻谉 讬砖 诇讞诇拽 讘诪讟讛 讚讬砖 注诇讬讛 讚砖诪注转讬谉 讜注讬讬谉 诪讛 砖讗讻转讜讘 讘讝讛 住"驻 讘诪讛 讟讜诪谞讬谉 讜诪"讝 讝"诇 讛讗专讬讱 砖诐 讘注谞讬谉 讝讛 讜讘驻专拽 讻诇 讛讻诇讬诐 讗讘讗专 讬讜转专 讗讬"讛:


讘驻专砖"讬 讘讚"讛 诪讜讻谞讬 砖诇讛 讙讘讬 砖讬讚讛 转谞谉 讻讜' 诪讜拽驻转 诪讞讬爪讜转 诇诪专讻讘 讗谞砖讬诐 讜谞砖讬诐 讜讛拽砖讜 讘转讜住驻讜转 讚讗"讻 讞讝讬讗 诇诪讚专住 讜转讜 诇讗 砖讬讬讱 讘讜 诪讚讬讚讛 讚诪讚讜住 诇讗 讗讬转拽砖 诇砖拽 讻讜'. 讜讘诪谞讞讜转 讚祝 诇"讗 讛拽砖讜 讛转讜住' 讙"讻 拽讜砖讬' 讝讜 讜转讬专爪讜 讚诪讛 砖注砖讜讬 诇诪专讻讘 讗谞砖讬诐 诪注讬专 诇注讬专 诇讗 诪讬拽专讬 诪讚专住 讜讛讘讬讗 专讗讬讛 诪讛讗讬 讚讗谞拽讟诪讬谉 讟讛讜专讬谉 诇拽诪谉 住"驻 讘诪讛 讗砖讛 讜专"转 讚讞讛 砖诐 专讗讬讛 讝讜 谞专讗讛 讚诪砖"讛 诇讗 诪讬讬转讜 讛转讜住' 讛讻讗 讛讱 砖讬谞讜讬讗 讚讛转诐 讜注讬讬谉 讘转讬"讟 驻' 讻"讚 讚讻诇讬诐 砖讛讗专讬讱 诇讞诇拽 讘注谞讬谉 讗讞专 讘讬谉 驻砖讜讟讬 讻诇讬 注抓 讚讞讝讬 诇诪讚专住讜转 讜讘讬谉 讻诇讬诐 讛讘讗讬诐 讘诪讚讛 讚讘讛谞讱 诇讗 砖讬讬讱 讛讗讬 讻诇诇讗 讚讻诇 诪讟诪讗 讘诪讚专住 诪讟诪讗 讘讟诪讗 诪转 讜讻转讘 讚讻谉 谞专讗讛 诪砖讬讟转 讛专诪讘"诐 讜讛讘讬讗 砖诐 讙"讻 诇砖讜谉 专砖"讬 诪"砖 讙讘讬 诪驻抓 讘诪转 诇拽诪谉 讘驻专拽 专"注 讜讘驻专拽 讻讬爪讚 讛专讙诇 注讬讬谉 砖诐 讘讗专讬讻讜转 讜讬砖 诇转诪讜讛 讚讗讬砖转诪讬讟 诇讬讛 诇砖讜谉 专砖"讬 讜讛转讜' 讚讛讻讗 讘砖诪注转讬谉 讜讻讘专 讛讗专讻转讬 讘讝讛 讙"讻 讘诪拽讜诐 讗讞专 诇讞诇拽 讘讻诪讛 讙讜讜谞讬 讘讬谉 驻砖讜讟讬 讻诇讬 注抓 讚讞讝讬 诇诪讚专住讜转 讜讘讬谉 讻诇讬诐 讛讘讗讬诐 讘诪讚讛 讜讻讗谉 讗讬谉 诇讛讗专讬讱:


讘讚"讛 讜讗讬谉 诪爪诇转 讻讜' 讚讗诐 讛砖讬讚讛 诪讞讝拽转 讗专讘注讬诐 讻讜' 讜诇讗 砖谞讻谞住讛 诇讘讬转 砖讛诪转 讘讜 讚讗"讻 讗讬谉 讻讗谉 讛爪诇讛 砖讛专讬 讛讙讙 诪讗讛讬诇 讻讜' 注住"讛. 诇讻讗讜专讛 谞专讗讛 讚诪砖诪注 诇专砖"讬 讚讛讱 砖讬讚讛 讗注"驻 砖诪讜拽驻转 诪讞讬爪讜转 讗驻"讛 讗讬谉 诇讛 讙讙 诪诇诪注诇讛 讜诇讗 讛讜讬 讚讜诪讬讗 讚转讬讘讛 讜诪讙讚诇 讗诐 讻谉 诇驻"讝 砖驻讬专 讻转讘 砖讛专讬 讛讙讙 诪讗讛讬诇 注诇 讛讟讛专讜转 诪诇诪注诇讛 讻讬讜谉 砖讛砖讬讚讛 驻转讜讞讛 诪诇诪注诇讛 讻诇驻讬 讙讙 讛讘讬转 诪砖讗"讻 讗诐 谞讗诪专 砖讛砖讬讚讛 诪讻讜住讛 讙"讻 诪诇诪注诇讛 讜住转讜诪讛 诇讙诪专讬 讻诪讜 转讬讘讛 讜诪讙讚诇 讗"讻 诇讗 砖讬讬讱 诇讜诪专 砖讛专讬 讛讙讙 诪讗讛讬诇 注诇 讛讟讛专讜转 讻讬讜谉 砖讙讙 讛砖讬讚讛 诪驻住讬拽 讘讬谉 讛讟讛专讜转 诇讙讙 讛讘讬转 讜讛讜讬 讻讗讛诇 讘转讜讱 讗讛诇 砖砖谞讬谞讜 诇讛讚讬讗 讘驻"讚 讚讗讛诇讜转 讚诪讙讚诇 砖注讜诪讚 讘转讜讱 讛讘讬转 讟讜诪讗讛 讘转讜讻讜 讛讘讬转 讟诪讗 讟讜诪讗讛 讘讘讬转 诪讛 砖讘转讜讻讜 讟讛讜专 砖讚专讱 讛讟讜诪讗讛 诇爪讗转 讜讗讬谉 讚专讻讛 诇讛讻谞住 讜讻诪"砖 砖诐 讻诇 诪驻专砖讬 诪砖谞讬讜转 讚讗讬讬专讬 讘诪讙讚诇 讛讘讗 讘诪讚讛 讜讚诇转讜转讬讛 诪讙讜驻讜转 诪砖"讛 诪爪诇转 注诇 讟讛专讜转 砖讘转讜讻讛 讚讛讜讬 讻讗讛诇 讘转讜讱 讗讛诇 讻讬讜谉 砖讙讙 讛诪讙讚诇 诪驻住讬拽 讘讬谉 讙讙 讛讘讬转 诇讟讛专讜转 砖讘转讜讻讛 讜讗"讻 注"讻 诇讗 诪砖诪注 诇讬讛 诇专砖"讬 诇驻专砖 砖讬讚讛 讚讛讻讗 讘讻讛"讙 讜讗驻砖专 讚讛讬讬谞讜 砖讗讬谉 讚专讱 讛砖讬讚讛 诇讛讬讜转 住转讜诪讛 诪诇诪注诇讛 讗诇讗 讚讗讻转讬 拽砖讛 注诇 诪"砖 专砖"讬 讘住讜祝 讚讘专讬讜 砖专讘讜转讬讜 讚讜讞拽讬谉 讜诪驻专砖讬谉 讗讜转讛 讘讗讛诇 讛诪转 诪诪砖 讜讘砖诇 讞专住 诪讜拽驻转 爪诪讬讚 驻转讬诇 注"讝 讻转讘 专砖"讬 讚讛专讘讛 转砖讜讘讜转 讬砖 讜讗"讻 讬砖 诇转诪讜讛 注诇 专砖"讬 讜注诇 专讘讜转讬讜 讚诪讗讬 讚讜讞拽讬讬讛讜 诇讗讜拽诪讬 讘砖诇 讞专住 讜诪讜拽祝 爪诪讬讚 驻转讬诇 砖讛讬讗 住转讜诪讛 诪讻诇 爪讚 讗祝 诪诇诪注诇讛 讜讟驻讬 讛讜"诇 诇驻专砖 讘驻砖讬讟讜转 讘砖诇 注抓 讻讛"讙 讙讜驻讗 砖讛讬讗 诪讻讜住讛 讻讙讙 诪诇诪注诇讛 讜讗诐 讻谉 讚诪讬讗 诇讙诪专讬 诇讛讗讬 讚诪讙讚诇 讚驻"讚 讚讗讛诇讜转 讜讘驻砖讬讟讜转 讛讜讬 诪爪讬 专砖"讬 诇驻专砖 讚诇讗 诪爪讬 讗讬讬专讬 砖谞讻谞住 诇讘讬转 砖讛诪转 讘讜 讚讗诐 讻谉 诇诪讛 诇讗 讬讟诪讗 讛讻诇讬诐 砖讞讜抓 诇诪讙讚诇 谞讙讚 讛诪讜讻谞讬 讻砖讗讬谉 讛诪讜讻谞讬 谞砖诪讟转 砖讛专讬 讙讙 讛讘讬转 诪讗讛讬诇 注诇 讛讟讛专讜转 (讚讛诪讜讻谞讬 讘驻谞讬 注爪诪讛 讜讚讗讬 讗讬谞讛 诪讜拽驻转 爪诪讬讚 驻转讬诇 讻讚诪住讬拽 专砖"讬 讙讜驻讗 注诇 诇砖讜谉 专讘讜转讬讜) 讗注"讻 讘讘"讛 讗讬讬专讬 讜爪"注 诇讬讬砖讘 讜讚讜"拽:


讘讙诪专讗 讛讗 讗讬谉 注诇讬讛 诪注讜转 砖专讬讗 讻讜' 讛讛讬讗 专"砖 讛讬讗. 讻讘专 讻转讘转讬 讘住诪讜讱 讚讬砖 诇讚拽讚拽 讚诪注讬拽专讗 诪讗讬 拽砖讬讗 诇讬讛 诇注讜诇讗 诪诪讜讻谞讬 讜诪讚讬讜拽讗 讗讟讜 讘诇讗"讛 诪讬 诇讗 讗砖讻讞谉 讻诪讛 诪砖谞讬讜转 讚诇专"砖 诇讬转 诇讬讛 诪讬讙讜 讚讗讬转拽爪讗讬 讜专"讬 讗讬转 诇讬讛 讜诪讗讬 诪砖谞讬 谞诪讬 讛讛讬讗 专"砖 讛讬讗 驻砖讬讟讗 讚专"砖 讛讬讗 讚讛讗 专"讬 讜讚讗讬 讗讬转 诇讬讛 诪讬讙讜 讚讗讬转拽爪讗讬 讗注"讙 讚诇讗 讚讞讬 讘讬讚讬诐 讻讙讜谉 讛讛讬讗 讚谞转谞讘诇讛 讘砖讘转. 讜讗驻砖专 讚谞讬讞讗 诇讬讛 诇讗拽砖讜讬讬 诪住转诐 诪转谞讬' 讚诪讜讻谞讬 讚讗讬讬专讬 讘诪注讜转 讻讙讜讜谞讗 讚诪讬诪专讗 讚专讘 讙讜驻讗 讜诇讗 谞讬讞讗 诇讬讛 诇诪讬诪专 讚专讘 驻诇讬讙 讗住转诐 诪转谞讬' 注"讝 诪砖谞讬 讛砖"住 砖驻讬专 讛讗讬 专"砖 讛讬讗 讜讗驻"讛 专讘 讻专"讬 住"诇 讛讬讬谞讜 诪砖讜诐 讚住转诪讗 讗讞专讬谞讗 讗砖讻讞 讜讛讬讬谞讜 住转诐 诪转谞讬' 讚讗讬谉 诪砖拽讬谉 讜砖讜讞讟讬谉 讗转 讛诪讚讘专讬讜转 讚诪讬讬转讬 讛砖"住 讘住讜祝 诪讻讬诇转讬谉 讜讻讛"讙 讟讜讘讗. 诪讬讛讜 讬讜转专 谞专讗讛 讚诪注讬拽专讗 讛讜讬 住讘专 讚专讘 讙讜驻讗 讘诪讜拽爪讛 诇讟诇讟讜诇 讻专"砖 住"诇 讻讚讗砖讻讞谉 诇专"讛 转诇诪讬讚讬讛 讘专"驻 诪驻谞讬谉 讚讛讻讬 住"诇 讜讻诪讜 砖讗讘讗专. 讜诇驻"讝 讛讗 讚讗住专 讛讻讗 讘讛讬讛 注诇讬讛 讘讛"砖 讛讬讬谞讜 讗驻讬诇讜 讻专"砖 讚专"砖 讙讜驻讗 诇讗 砖专讬 讘诪讜转专 讛砖诪谉 讜讘讟诇讟讜诇 讛谞专 砖讛讚诇讬拽讜 讘讜 讗诇讗 诪砖讜诐 讚讗讚诐 讬讜砖讘 讜诪爪驻讛 讗讬诪转讬 讬讻讘讛 谞专讜 诪砖讗"讻 讘讛讗讬 讚诪讟讛 砖讛讬讛 注诇讬讛 诪注讜转 讘讛"砖 拽住"讚 讚诇讗 砖讬讬讱 诇讜诪专 讗讚诐 讬讜砖讘 讜诪爪驻讛 讗"讻 讛讜讛 诇讬讛 讻讻讜住 讜拽注专讛 讜注砖砖讬转 讚诪讜讚讛 专"砖 讚诇讗 讬讝讬讝诐 诪诪拽讜诪诐 讻讚讗讬转讗 诇注讬诇 讜讻讚讗砖讻讞谉 谞诪讬 讘讘讻讜专 砖谞驻诇 诇讘讜专 讚诪讬讬转讬 讛砖"住 诇拽诪谉 讚讗讜住专 专"砖 诪砖讜诐 讚诇讗 砖讬讬讱 诇讜诪专 讗讚诐 讬讜砖讘 讜诪爪驻讛 讗"讻 诇驻"讝 诪拽砖讛 砖驻讬专 诪讚讬讜拽讗 讚诪讜讻谞讬 讚讗砖讻讞谉 住转诐 诪转谞讬转讬谉 讜注"讻 讛讬讬谞讜 讻专"砖 讜注"讝 诪砖谞讬 讛砖"住 砖驻讬专 讛讛讬讗 专"砖 讛讬讗 讚诇讬转 诇讬讛 诪讜拽爪讛 讜讛讬讬谞讜 谞诪讬 诪砖讜诐 讚讘讻讛"讙 砖讬讬讱 谞诪讬 讗讚诐 讬讜砖讘 讜诪爪驻讛 砖诪讗 讬讟诇谞讛 转讬谞讜拽 讗讜 注讻讜"诐 讻诪"砖 讛转讜住' 讘驻"拽 讚讞讜诇讬谉 讙讘讬 讛砖讜讞讟 讘砖讘转 注"砖 讜讻诪"砖 讛驻讜住拽讬诐 诇讞诇拽 讘讬谉 诪讟讛 讚讛讻讗 诇讻讜住 讜拽注专讛 讜注砖砖讬转 讚诇注讬诇 诪讬讛讜 专讘 讻专"讬 住"诇 讗驻讬诇讜 讘诪讜拽爪讛 诇讟诇讟讜诇 讜讛讬讬谞讜 讚诪讬讬转讬 讛"谞 诪住转讘专讗 讻谞"诇 讜讚讜拽 讜注讬讬谉 讘住诪讜讱:


讜注讜讚 谞"诇 讚讛诪拽砖讛 讛讜讬 住讘专 讚讛讗讬 讚诪讜讻谞讬 注"讻 专"讬 讛讬讗 讚讻专"砖 诇讗 诪转讜拽诪讗 讛讗 讚拽转谞讬 专讬砖讗 讬砖 注诇讬讛 诪注讜转 讗住讜专 诇讟诇讟诇讛 讜诪讚谞拽讬讟 住转诪讗 诪砖诪注 讗驻讬诇讜 砖讜讻讞 讜讗驻讬诇讜 诇爪讜专讱 诪拽讜诪讜 讜诇专"砖 讜讚讗讬 砖专讬 讜讗"讻 注"讻 专"讬 讛讬讗 讜讗驻"讛 讻砖讛讬讛 注诇讬讛 讘讛"砖 诪讜转专 讚讛讗 讚讗住专 专"讬 讘谞专 砖讛讚诇讬拽讜 讘讜 讛讬讬谞讜 诪砖讜诐 讚诇讚讬讚讬讛 讛讜讬 诪讜拽爪讛 诪讞诪转 讗讬住讜专 讚讗讜专讬讬转讗 讻讚驻专讬砖讬转 诪砖讗"讻 讘诪讜讻谞讬 讚诪注讜转 讙讜驻讗 讗讬谞讜 讗诇讗 诪讜拽爪讛 讚专讘谞谉 诪砖"讛 诪拽砖讛 砖驻讬专 讜注"讝 诪砖谞讬 讛砖"住 砖驻讬专 讛讛讬讗 专"砖 讛讬讗 讜专讬砖讗 讘诪谞讬讞 讻诪"砖 讛转讜住' 讻谞"诇 谞讻讜谉 讜注讬讬谉 注讜讚 讘住诪讜讱:


讘转讜住' 讘讚"讛 讛讗 讗讬谉 注诇讬讛 诪注讜转 讻讜' 拽砖讛 诇专砖讘"讗 诪讗讬 驻专讬讱 讻讜' 诪讬讛讜 诪讟讛 砖讬讬讞讚讛 讜讛谞讬讞 注诇讬讛 讻讜' 注住"讛. 注讬讬谉 讘诪讛专砖"诇 砖讻转讘 砖讛讜讗 讙诇讬讜谉 讜讻谉 谞诪爪讗 讘砖"住 讞讚砖讬诐 砖诪爪讗 讘转讜住' 讬砖谞讬诐 注诇 讛讙诇讬讜谉. 讜讘讗诪转 讗讬谉 讝讛 讙诇讬讜谉 讚讻诇 讛谞讬 诪讬诇讬 诪注诇讬讜转讗 讗转诪专 诪砖诪讬讛 讚讙讘专讗 专讘讛 讜驻讛 拽讚讜砖 讗诪专讜 讻诪"砖 讛专讗"砖 讝"诇 讘砖诪注转讬谉 讘砖诐 专"转 砖驻住拽 讻谉 讜讛讬讬谞讜 诇驻讬 砖讬讟转讜 砖讻转讘讜 讛转讜住' 讻讗谉 讘砖诪讜 讚讛讻诇 诪讜讚讬诐 讘住讬讻讬 讝讬讬专讬 讜诪讝讜专讬 讻讜' 讜讛讗讬 讛讻诇 诪讜讚讬诐 讛讬讬谞讜 讗驻讬诇讜 专"砖 讜讚诇讗 讻驻专砖"讬 诇拽诪谉 讘专"驻 讻诇 讛讻诇讬诐 讚讛讗讬 讛讻诇 诪讜讚讬诐 讛讬讬谞讜 专讘谞谉 讚驻诇讬讙讬 注诇讬讛 讚专讘讬 谞讞诪讬讛 注"砖 讜讗"讻 讝讛 讙"讻 砖讬讟转 讛转讜住驻讜转 诇注讬诇 讚"讛 讜诪讛 谞专 讜讘住诪讜讱 讚"讛 讛"谞 诪住转讘专讗 讚讛谞讱 讘注诇讬 讛转讜住驻讜转 诇讗 诪砖诪注 诇讛讜 讛讱 住讘专讗 讚专"转 讗诇讗 讻砖讬讟转 讛专讬"祝 讜讛专诪讘"诐 讝"诇 砖驻住拽讜 讘诪讟讛 砖讬讞讚讛 讜讛谞讬讞 注诇讬讛 诪注讜转 砖专讬 诇讚讬讚谉 诇诪讗讬 讚拽讬"诇 讻专"砖 讘讻讜诇讛讜 诪讜拽爪讛 讜诪驻专砖讬诐 谞诪讬 讚讛讗讬 讛讻诇 诪讜讚讬诐 讚驻专拽 讻诇 讛讻诇讬诐 讻驻讬专砖"讬 讚诇讗 拽讗讬 讗专"砖 讜讘讟讜专 讜砖"注 住讬诪谉 砖"讬 讛讜讘讗讜 砖谞讬 讛讚讬注讜转 谞诪爪讗 讝讻讬谞讜 诇讚讬谉 砖讗讬谉 讝讛 讙诇讬讜谉 讜诇驻"讝 诪"砖 讙"讻 诪讛专砖"讗 讝"诇 讚讛讗讬 讜诪讬讛讜 砖讬讬讱 诇拽诪谉 讗讬谉 爪讜专讱 诇讝讛 讻诇诇 讚砖驻讬专 砖讬讬讱 讛讻讗 讘拽讜砖讬讜转 讛讙诪专讗 讜讛讬讬谞讜 诇诪讗讬 讚驻专讬砖讬转 讘住诪讜讱 讚讛诪拽砖讛 讛讜讬 住讘专 讚专讘 住"诇 讻专"砖 讘诪讜拽爪讛 诇讟诇讟讜诇 讜诪砖"讛 驻专讬讱 诇专讘 诪讛讗讬 讚讬讜拽讗 讜注"讝 讻转讘讜 讛转讜住' 砖驻讬专 讚讛讗讬 讚诪讟讛 砖讬讞讚讛 讜讛谞讬讞 注诇讬讛 谞诪讬 诪爪讬谞谉 诇讗讜拽诪讬 讗驻讬诇讜 讻专讘讬 砖诪注讜谉 讚讗诇"讻 诇讗 讛讜讬 诪拽砖讛 讛砖"住 诪讬讚讬 讻谞"诇 讜讚讜"拽:





爪诇"讞

讙诪' 讜专讘 讻专"讬 住"诇. 讛谞讛 住诇讬拽 讗讚注转讗 讚诪拽砖讛 讚专讘. 讗驻讬' 讗诇讬讘讗 讚专"砖 讗诪专讛 诇砖诪注转讗 讜住讜讘专 讚诪讜谞讞 注诇讬讛 诪注讜转 讚讜诪讛 诇讻讜住 讜拽注专讛 砖讗讬谉 讚注转讜 诇讛讬讜转 诪爪驻讛 砖讬讜拽讞 诪砖诐 讛诪注讜转 讘砖讘转 讜讛拽讜砖讬转 讛专砖讘"讗 讘讞讬讚讜砖讬讜 讜注诇 讝讛 讛拽砖讛 诇讜 诪诪讜讻谞讬 讜诇讻谉 讛砖讬讘讜 讚诇专"砖 讘讗诪转 砖专讬 讜讻驻讬 砖讻转讘 讛专砖讘"讗 讚讙"讻 诪爪驻讛 诪转讬 讬驻诇讜 讛诪注讜转 讜专讘 讻专"讬 住讘讬专讗 诇讬讛:

